
[sau Despre frumos, dialog anatreptic] 

SOCRATE HIPPIAS 

SOCRATE lată-l din nou la noi pe frumosul şi atotştiutorul 
Hippias!1 E multă vreme de cînd n-ai mai dat prin Atena. 

HIPPIAS N-am o clipă de răgaz, Socrate. Căci Elisul ori de cite 
ori are nevoie să ducă ceva la bun sfîrşit cu vreo cetate sau alta 
pe mine mă alege ambasador, considerindu-mă un foarte 
priceput arbitru şi purtător de cuvînt în chestiuni diplomatice. 
Aşa se face că în numeroase rînduri am dus tratative cu diferite 
cetăţi, dar cel mai adesea, şi în treburile cele mai importante, cu 
Sparta. lată de ce, ca să răspund la întrebarea ta, nu mă abat 
decit arareori pe-aici. 

SOCRATE Aşa se întîmplă, Hippias, cînd eşti un om şi instruit, 
şi cu o viaţă bine împlinită2: căci pe cît de bine te descurci într- 
ale tale cistigind o droaie de bani de la tineri în schimbul unor 
învățături cu mult mai preţioase de fapt, pe atit de bine te 
descurci şi într-ale obştei, de vreme ce-i faci numai servicii, 
nădăjduind, pe bună dreptate, nu disprețul, ci stima tuturora. 
Stau însă şi mă întreb, Hippias: de ce oare acei oameni vestiți 
din vechime3, ale căror nume sînt rostite ca fiind cele mari ale 
înţelepciunii, un Pittacos, Bias sau Thales din Milet, şi alţii încă, 
pînă la Anaximandru, deci toţi aceştia, sau aproape toţi, s-au 
tinut departe de treburile publice?4 

HIPPIAS Erau neputincioşi, Socrate, şi nu-i ducea mintea5 
cum să facă faţă şi la treburile care-i priveau pe ei şi la cele ale 
cetăţii. 

SOCRATE Aşadar, pe Zeus, precum spunem îndeobşte că nici 
un mestesug nu rămîne pe loc, iar meşterii de altădată le apar 
celor de astăzi rudimentari, oare tot astfel vom spune şi noi că 
meşteşugul vostru, al sofiştilor, n-a rămas pe loc, şi că cei care 
s-au îndeletnicit în vechime cu înţelepciunea ne apar nouă 
astăzi rudimentari? 

HIPPIAS Este întocmai cum spui. 

SOCRATE Deci după tine, Hippias, dacă s-ar întîmpla ca Bias 
să trăiască în zilele noastre, pe lingă voi el ne-ar părea de bună 
seamă ridicol, după cum şi sculptorii spun că dacă Dedal6 s-ar 
naşte încă o dată şi-ar da la iveală aceleaşi lucruri care pe- 
atunci l-au făcut celebru, noi nu ne-am putea stápini rísul. 


HIPPIAS Chiar aşa stau lucrurile, Socrate7. Numai că, în ce 
mă priveşte, am obiceiul să-i laud pe cei vechi, ba chiar mai 
mult pe ei decit pe cei din vremea noastră, păzindu-mă astfel de 
invidia celor în viaţă, dar şi temîndu-mă de miînia celor morţi. 

SOCRATE Mi se pare că procedezi tare înţelept, Hippias, 
vorbind şi gîndind aşa. lar eu sînt gata să întăresc cele spuse de 
tine. Căci dacă stau sá mă gîndesc la măiestria cu care ati ajuns 
să îmbinaţi interesul obştei cu treburile voastre, ale fiecăruia, 
pot spune că arta voastră a progresat văzînd cu ochii. lată-l, de 
pildă, pe Gorgias, sofistul din Leontinoi; trimis de ai lui la Atena 
pentru a le reprezenta cetatea — leontinii îl ţineau de cel mai 
iscusit în cele obşteşti — a trecut drept un excelent vorbitor în 
adunarea poporului; iar apoi şi-a văzut de ale lui şi, dînd lecţii 
celor tineri, a cîştigat de la noi o grămadă de bani. Ca să nu mai 
vorbesc de prietenul meu Prodicos, care nu o dată a trecut pe 
aici cu treburi de-ale cetăţii. Dar ultima oară, venind la Atena ca 
reprezentant al Ceosului a stírnit mare admiraţie vorbind în 
consiliu; iar apoi, s-a gindit şi la ale sale; cu prelegeri şi cu lecţii 
a cîştigat o groază de bani, de te miri cît. în schimb, nici unul din 
oamenii vestiți de altădată nu a crezut vreodată de cuviinţă să 
ceară vreun ban şi nici să ţină prelegeri, împărtăşind cite ceva 
din ceea ce ştiau locuitorilor atîtor cetăţi. Într-atit erau de naivi 
şi n-aveau habar de ce reprezintă banul! Pe cînd cei doi despre 
care-ţi vorbeam au cîştigat de pe urma înţelepciunii mai mult 
decit orice alt meseriaş de pe urma meşteşugului său, oricare ar 
fi acela. Ca sá nu mai vorbim de înaintaşul lor, Protagoras. 

HIPPIAS In privinţa aceasta sînt de spus lucruri de care tu n- 
ai habar, Socrate. Căci dacă ai afla citi bani am cîştigat eu, ai 
rămîne uimit. Ca să nu pomenesc decit de Sicilia, chiar locul 
unde trăia, onorat de toţi, Protagoras; unde mai pui că era şi mai 
vîrstnic decît mine. Eu, cu mult mai tînăr şi în scurtă vreme, am 
cîştigat mai bine de o sută cincizeci de mine!8 lar dintr-un orăşel 
prăpădit, Inykon9, mai bine de douăzeci de mine. întorcîndu-mă 
acasă, banii i-am dat tatălui meu; şi el şi ceilalţi din cetate au 
rămas cu gura căscată de admiraţie. Aproape că-mi vine să cred 
că am cîştigat mai mulţi bani decit oricare alţi doi sofişti laolaltă. 

SOCRATE Minunat lucru, Hippias! lată o dovadă cum nu se 
poate mai bună că înţelepciunea ta şi a celor din zilele noastre o 
întrece cu mult pe a celor de altădată. Ce deosebire! Trebuie să 
înţeleg din spusele tale că mare le era prostia! Se zice că 


Anaxagoras făcea exact pe dos decit facem noi. Ráminindu-i o 
moştenire însemnată s-a arătat nechibzuit şi a risipit-o pe toată, 
intr-atit era de lipsit de minte. Se mai spun şi altele de felul ăsta 
despre cei din vechime... Gîndindu-mă, deci, la înaintaşi, toate 
acestea îmi par a fi o dovadă cum nu se poate mai bună a 
înţelepciunii noastre. Şi nu sînt puţini cei care gindesc că 
înțeleptul trebuie să fie înţelept în primul rînd pentru el. Drept 
care, definiţia înţeleptului ar suna cam aşa: „Cel care cîştigă cei 
mai mulţi bani". Hai să lăsăm însă vorbăria şi să ne întoarcem la 
tine; ia spune-mi, din cetăţile prin care ai fost, de unde ai 
cîştigat cei mai mulţi bani? Pot să jur că din Sparta, unde te şi 
duci cel mai des. 

HIPPIAS Nu, pe Zeus, Socrate. 

SOCRATE Cum aşa? N-ai să-mi spui că de acolo ai cîştigat cel 
mai puţin? 

HIPPIAS De acolo n-am cîştigat niciodată nimic. 

SOCRATE Mai că nu-mi vine să cred, Hippias, atît e de uimitor 
ce-mi spui. Oare ştiinţa ta nu este în stare să-i facă mai virtuoşi 
pe cei care stau în preajmá-ti şi o invatá?10 

HIPPIAS Ba bine cá nu! 

SOCRATE Să înţeleg atunci că ea a fost în stare să-i 

facă mai buni pe tinerii din Inykon, dar nu şi pe cei din 
Sparta? 

HIPPIAS Nici vorbă de aşa ceva, Socrate. 

SOCRATE Atunci poate că cei din Sicilia doresc să devină mai 
buni, iar cei din Sparta nu? 

HIPPIAS Nu, Socrate. Şi spartanii vor acelaşi lucru. 

SOCRATE Mai rămîne să cred că fugeau de lecţiile talc din 
lipsă de bani. 

HIPPIAS Nici ăsta nu-i motivul; au bani cíti vrei, 

SOCRATE Atunci cum să-mi explic că avînd şi bunăvoință si 
bani, iar tu putînd să le fii de folos ca nimeni altul, nu te-au 
trimis acasă încărcat de bani? la stai! Oare nu cumva îşi educă 
spartanii copiii mai bine decit o poţi face tu? Te învoieşti să 
spunem că e aşa? 

HIPPIAS Cum o să mă învoiesc? 

SOCRATE Atunci din două una: ori nu ai fost în stare să-i 
convingi pe tinerii spartani că luînd lecţii cu tine ar progresa 
întru virtute mai mult decit dacă ar face-o cu părinţii lor, ori nu 
ai putut să-i convingi pe părinţii lor că este firesc să-ți 


incredinteze tie educaţia acestor copii, dacă, bineînţeles, le pasă 
cît de cit de soarta lor. Căci nu pot să cred că-i rodea invidia la 
gîndul că le-ar deveni copiii mai buni. 

HIPPIAS Nici cu nu cred că despre invidie era vorba. 

SOCRATE Sparta este bine legiuită, nu? 

HIPPIAS Sigur că este. 

SOCRATE lar în cetăţile bine legiuite virtutea este ţinută la 
loc de cinste. 

HIPPIAS Şi încă cum! 

SOCRATE Or, dintre toţi, tu eşti cel mai capabil s-o treci şi 
altora. 

HIPPIAS întocmai, Socrate. 

SOCRATE Dacă ne gindim la omul cel mai capabil să-i înveţe 
pe alţii călăria; oare nu în Tesalia, în primul rînd (sau oriunde în 
altă parte, unde lumea s-ar îndeletnici cu această artă), ar fi el 
cel mai mult prețuit şi ar cîştiga cei mai multi bani? 

HIPPIAS Aşa se parc. 

SOCRATE lar cel care este în stare să dea învățături despre 
virtute, vrednice de toată prețuirea, unde va fi cu precădere 
stimat şi unde va cîştiga cei mai mulţi bani? Unde dacă nu în 
Sparta sau în alt oraş bine legiuit dintre cele greceşti? Sau poate 
mai degrabă în Sicilia11, prietene, şi la Inykon? Să credem una 
ca asta, Hippias? Dacă tu poruncesti, se cuvine ca eu să te- 
ascult. 

HIPPIAS Nu, Socrate, însă potrivit tradiţiei, spartanii nu-şi 
schimbă legile şi nici nu-şi educă copiii altfel decît au apucat. 

SOCRATE Cum vine asta? Spartanilor nu le stă în obicei să 
facă cum este bine, ci, dimpotrivă, să dea greş în ceea ce 
întreprind ? 

HIPPIAS N-aş spune asta, Socrate. 

SOCRATE N-ar proceda ei mai cuminte dînd tinerilor o 
educaţie mai bună în locul uneia mai proaste? 

HIPPIAS Desigur. însă legile lor nu le îngăduie să primească o 
educaţie străină12; altminteri, ştii prea bine că dacă ar fi cu 
putinţă ca vreun educator să cîştige bani de la ei, acela aş fi eu. 
Nici nu ştii ce plăcere le face să mă asculte; să-i vezi numai cum 
mă laudă! Insă, după cum îţi spun, nu le îngăduie legea. 

SOCRATE După tine, Hippias, legea este un neajuns pentru 
cetate sau este în folosul ei?13 

HIPPIAS Cred că este făcută spre folosul ei; numai că atunci 


cînd este rău alcătuită, îi pricinuieşte şi neajunsuri14. 

SOCRATE Cum adică? Cei care fac legea, nu ca fiind cel mai 
marc bine pentru cetate o fac? Căci fără o lege bună nu poţi 
guverna un stat, nu? 

HIPPIAS Ai dreptate. 

SOCRATE lar dacă cei care se-apucă să facă legi nu ajung să 
le facă şi bune, atunci ei nu împlinesc nici legalitatea şi nici 
legea. Tu ce crezi? 

HIPPIAS Potrivit unei vorbiri riguroase15, aşa este Socrate; 
numai că oamenii nu prea au obiceiul să vorbească aşa. 

SOCRATE Care oameni, Hippias? Cei stiutori, sau cei 
ignoranti? 

HIPPIAS Cei multi. 

SOCRATE Cei multi sînt cei care cunosc adevărul? 

HIPPIAS Evident că nu. 

SOCRATE Nu cred însă cei ştiutori că ceea ce este cu 
adevărat avantajos pentru toţi oamenii este mai potrivit legii 
decit ceea ce nu este avantajos? Sau nu eşti de aceeaşi părere? 

HIPPIAS Ba sînt. 

SOCRATE Deci lucrurile stau aşa cum cred cei ştiutori? 

HIPPIAS întocmai. 

SOCRATE Aşadar, pentru spartani ar fi mai avantajoasă, 
potrivit spusei tale, educaţia pe care le-ai da-o tu; şi eu toate că 
ar veni din partea unui străin, ea ar trebui preferata celei din 
partea locului. 

HIPPIAS Aşa spun, şi cred că pe bună dreptate. 

SOCRATE Nu spui tu, de asemenea, că cele ce sînt mai 
avantajoase sînt mai potrivite legii? 

HIPPIAS Am spus-o, de asemenea. 

SOCRATE Atunci, după tine, este mai potrivit legii ca fiii 
spartanilor să fie educați de către Hippias şi mai neconform cu 
ca să fie educați de către părinţii lor; asta în cazul că într-adevăr 
ei vor trage cu mult mai multe foloase de pe urma ta. 

HIPPIAS Desigur că aşa se va întîmpla, Socrate. 

SOCRATE Rezultă că, întrucît nu îţi dau bani şi nu ti-i iasă în 
grijă pe fiii lor, spartanii contravin legii. 

HIPPIAS Sînt de acord cu tine; căci am impresia că ceea ce 
spui este în favoarea mea şi nu văd de ce te-aş contrazice. 

SOCRATE  lată-ne deci, prietene, în faţa unei mari 
descoperiri : spartanii contravin legii. Şi culmea, asta o fac 


tocmai ei care trec drept cei mai pătrunşi de spiritul legii! îmi 
spui însă că te laudă, Hippias, şi că se bucură ascultindu-te; dar 
pe zei, despre ce anume le vorbeşti? Este clar că despre 
lucrurile pe care tu le cunoşti cel mai bine10, adică despre cele 
ce se petrec cu stelele şi fenomenele cereşti17. 

HIPPIAS Cit uşi de puţin, Socrate; nici nu vor să audă de aşa 
ceva. 

SOCRATE Atunci le place să le vorbeşti despre geometrie? 

HIPPIAS Nici atît; căci cei mai mulţi dintre ei nu ştiu nici să 
numere, ca să zic aşa. 

SOCRATE Deci cu atit mai puţin sînt dispuşi să te suporte 
vorbindu-le despre calcul. 

HIPPIAS Nici vorbă de calcul, pe Zeus. 

SOCRATE Nu cumva le vorbeşti atunci despre acele lucruri pe 
care, dintre toţi, tu ştii să le distingi cu cea mai mare fineţe, 
vreau să spun despre valoarea literelor şi a silabelor, a ritmurilor 
şi armoniilor?18 

HIPPIAS Despre ce fel de armonii şi litere, prea bunule? 

SOCRATE Bine, dar atunci care sînt acele lucruri pe care ei le 
ascultă cu plăcere şi pentru care te laudă? Spune-mi tu, pentru 
că eu singur nu-mi dau seama. 

HIPPIAS Despre zămisliri le-am vorbit Socrate; ale eroilor şi 
oamenilor obişnuiţi; ale cetăților apoi. într-un cuvint, tot ce 
priveşte originile — iată ce le face o nespusă plăcere. Aşa încit, 
din cauza lor m-am văzut obligat să învăţ pe dinafară şi să mă 
ocup de toate cite au legătură cu lucrurile de soiul ăsta. 

SOCRATE Pe Zeus, Hippias, mare noroc ai avut că spartanii 
nu ti-au cerut tot şirul arhontilor noştri de la Solon încoace! Ştiu 
că ai fi avut ce învăţa pe dinafară!19 

HIPPIAS Da de unde, Socrate! Numai o singură dată să aud 
cincizeci de nume şi le şi ţin minte. 

SOCRATE Aşa deci? Uite, nu ştiam că stăpîneşti tehnica 
memorării. Acum înţeleg eu cu-adevăr de ce le face spartanilor 
atita plăcere să te asculte! Fiindcă ştii o grămadă de lucruri, te 
folosesc cum fac copiii cu bunicii lor, cînd nu se mai satură să-i 
asculte povestind. 

HIPPIAS Aşa e, Socrate, pe Zeus. De curînd am avut un mare 
succes vorbindu-le despre îndeletnicirile frumoase20 pe care se 
cuvine să le aibă un tînăr. Şi pe bună dreptate m-au lăudat, căci 
discursul este fără cusur compus, bine alcătuit şi în general şi în 


privinţa alegerii cuvintelor. Cît despre început el sună cam asa: 
după căderea Troiei, Neoptolem îl întreabă pe Nestor care 
anume sînt îndeletnicirile frumoase ce-l pot face pe un tînăr să 
devină stimat. Vorbeşte apoi Nestor dindu-i lui Neoptolem 
felurite îndrumări de toată frumusetea21. Acesta este discursul 
pe care l-am ţinut acolo şi pe care am de gind să-l reiau şi aici 
peste trei zile, în şcoala lui Pheidostratos22, împreună cu alte 
multe lucruri demne de auzit. Eudicos23, fiul lui Apemantos, 
este cel care m-a rugat să vorbesc. Ai grijă să fii şi tu de faţă şi 
să-i aduci şi pe alţii în stare să pretuiascá cele auzite. 

SOCRATE Aşa voi face, Hippias, de va vrea zeul24. Dar acum, 
pentru că tocmai mi-am adus aminte, fii bun şi desluşeşte-mi 
următoarea problemă, în cîteva cuvinte măcar. De curînd, dragul 
meu, stind de vorbă cu cîţiva cunoscuţi, m-am pomenit într-o 
mare încurcătură; în timp ce condamnam unele lucruri ca fiind 
urite, iar pe altele le lăudam ca frumoase, numai ce îl aud pe 
unul dintre ei că mă întreabă, nu pot să-ţi spun cu ce ton 
arogant: „Da de unde ştii tu, Socrate, care lucruri sînt frumoase 
şi care urite? la să vedem, ai putea să-mi spui ce-i frumosul?" 
Eu, ca un prost ce mă aflu, m-am încurcat tare rău şi nu 
izbuteam cu nici un chip să-i răspund cum trebuie. Ráminind 
singur, supărat foc pe mine, nu încetam să mă mustru şi îmi 
ziceam, fierbînd de mínie, că prima oară cînd mă voi întîlni cu 
unul dintre voi înţelepţii, vă voi asculta mai întîi cu luare-aminte, 
voi căuta să înţeleg şi-mi voi băga lucrurile bine în cap, pentru 
ca apoi să merg din nou la cel care mi-a pus întrebarea şi să 
reîncep lupta. lată de ce, cum spuneam, ai picat cum nu se 
poate mai bine; lămureşte- mă, deci, aşa cum trebuie ce este 
frumosul şi încearcă să-mi explici totul amănunţit ca să nu mai 
păţesc altă ruşine şi să-şi bată iar joc de mine omul acela. Căci, 
fără îndoială, lucrul îţi este cunoscut, şi pentru tine-i o nimica 
toată faţă de altele multe cîte le ştii. 

HIPPIAS Pe Zeus că-i o nimica toată, Socrate, şi nici nu merită 
atita bătaie de cap, ca să zic aşa. 

SOCRATE Am să pricep atunci cu atit mai uşor şi nimeni n-o 
să-mi mai vină de hac. 

HIPPIAS Sigur că nimeni. Altminteri tot ce ştiu eu n-ar face 
doi bani. 

SOCRATE Pe Hera, frumos vorbeşti, Hippias! De l-am putea 
imblinzi pe omul ăsta! Lasă-mă, totuşi, — şi nu văd de ce te-ar 


stingheri — să mă dau pe mine drept el şi, pe 

măsură ce tu răspunzi, eu să aduc obiecţii; în felul acesta 
deprind şi eu mai lesne învăţătura ta. Ştii poate că mie îmi este 
oarecum mai la indeminá să fac obiecţii. Dacă n-ai deci nimic 
împotrivă, să facem cum îţi spun, cu gîndul că am să învăţ mai 
temeinic25. 

HIPPIAS Nu te sfii; îţi spuneam doar că nu-i vorba de cine ştie 
ce lucru şi că te-aş putea învăţa să faci faţă la altele cu mult mai 
grele. 

SOCRATE Că tare frumos mai vorbeşti, Hippias! Ei bine, 
pentru că şi tu mă îndemni, bai să încerc ca punind întrebări, să- 
i tin locul omului nostru pe cît îmi stă mie în putere. Aşadar, 
dacă i-ai ţine lui discursul despre care-mi vorbeai, cel cu 
îndeletnicirile frumoase, după ce ai termina ce aveai de spus, el 
s-ar grăbi să întrebe înainte de toate tocmai despre frumos26 — 
căci îi ştiu obiceiul — şi ar începe astfel: „Străine din Elis, oare 
cele ce-s drepte, nu prin dreptate sînt drepte?" Răspunde, 
Hippias, ca şi cum el te-ar întreba. 

HIPPIAS Răspund că prin dreptate. 

SOCRATE „Dreptatea, deci, este un lucru real?" 

HIPPIAS Desigur. 

SOCRATE „Aşadar si cei înţelepţi sînt înţelepţi prin 
înţelepciune, iar toate cite sînt bune, prin bunătate?"27. 

HIPPIAS Cum altfel? 

SOCRATE „Şi ele există cu-adevărat, nu sînt simple vorbe". 

HIPPIAS Sigur că există. 

SOCRATE „Aşadar, toate cite sînt frumoase, sînt frumoase 
prin însuşi frumosul, nu-i aşa?" 

HIPPIAS Prin însuşi frumosul, întocmai. 

SOCRATE „lar frumosul este şi el un lucru real, nu?" 

HIPPIAS Este. Dar ce-i cu asta?28 

SOCRATE „Spune-mi, stráinule. — va adăuga el —, atunci ce 
anume este frumosul ăsta?" 

HIPPIAS După cit înţeleg, Socrate, cel care întreabă îţi cere să 
afli ce este frumos, nu? 

SOCRATE Nu asta cred că cere, Hippias, ci ce este frumosul. 

HIPPIAS Si care e mă rog deosebirea? 

SOCRATE Ti se pare că nu e nici una? 

HIPPIAS Nici una29. 

SOCRATE Oricum, este clar că tu ştii mai bine. Totuşi, dragul 


meu, fii puţin mai atent: el nu te întreabă ce este frumos, ci ce 
este frumosul. 

HIPPIAS Acum înţeleg. îi voi arăta ce este frumosul şi n-o să 
mai aibă nimic de zis. Căci frumosul, Socrate, este, după cum 
bine ştii, şi dacă e să vorbim drept, o fată frumoasă. 

SOCRATE Jur pe ciine, Hippias, că ai răspuns tare frumos, aş 
spune chiar, de-a dreptul strălucit. Dacă am să-i răspund şi eu la 
fel, înseamnă că îi voi spune exact ce trebuie şi cá nu o să mai 
aibă nimic de zis? 

HIPPIAS Cum să mai aibă, Socrate, cînd toţi cei de faţă ar fi 
de aceeaşi părere şi nu s-ar da în lături să întărească prin spusa 
lor că ai dreptate? 

SOCRATE Bine, să zicem că aşa este. Aş vrea, totuşi, să-mi 
pot reaminti30 mai lesne ceea ce spui. Căci el o să mă întrebe 
cam în felul următor: „la răspunde-mi, Socrate: toate aceste 
lucruri pe care le numeşti frumoase, nu ar fi frumoase decit 
dacă frumosul însuşi există cu-adevărat, nu?" lar eu ce voi 
răspunde? Că o fată frumoasă este frumoasă, tocmai pentru că 
există ceva prin care lucrurile sînt frumoase? 

HIPPIAS Crezi, aşadar, că va mai încerca să nege că frumosul 
este ceea ce spui tu? Sau că dacă ar face-o nu va fi ridicol? 

SOCRATE Că va încerca, minunatule, ştiu foarte bine. Dacă 
încercînd, va fi şi ridicol, aceasta urmează să o vedem. lată 
totuşi ce-mi va răspunde şi mă gindesc să-ţi spun şi ţie. 

HIPPIAS Spune-mi. 

SOCRATE „Eşti încîntător31, Socrate", îmi va răspunde el. 
„Dar o iapă frumoasă nu este ceva frumos, din moment ce chiar 
zeul a lăudat-o în oracolul sáu?"32 Ce vom spune, Hippias? 
Desigur că iapa cea frumoasă este ceva frumos. Căci nu vom 
îndrăzni să afirmăm că frumosul nu este frumos. 

HIPPIAS Aşa e, Socrate. E drept că zeul însuşi a spus-o, iar la 
noi, în Elis, există într-adevăr cai frumoşi. 

SOCRATE „,Buun!", va relua el. „Ce spui acum de-o liră 
frumoasă? Nu este şi ea ceva frumos?" O vom recunoaşte, 
Hippias? 

HIPPIAS Fireşte că da. 

SOCRATE După care el va spune, căci mă iau după firea lui şi 
ştiu prea bine ce va spune: „Dar despre o prea frumoasă oală de 
lut, ce părere ai, dragul meu? Oare ea nu este ceva frumos?" 

HIPPIAS Dar bine, Socrate, cine-i acest om? Ce grosolan 


trebuie să fie cineva pentru a folosi cuvinte atit de vulgare33 
într-o problemă atît de delicată! 

SOCRATE Aşa-i el, Hippias. Nu are rafinament, este un tip 
vulgar; nu-l interesează decît adevărul. Şi totuşi, trebuie să-i 
răspundem omului; în ce mă priveşte îmi pregătesc un răspuns 
provizoriu. Dacă oala cu pricina, ieşită din mina unui meşter bun 
ar fi netedă, rotundă şi bine arsă, cum sînt cele frumoase, de 
cîte douăzeci de litri, cu două toarte, tare izbutite — deci dacă la 
o astfel de oală s-ar referi el, trebuie să admitem că ea este 
ceva frumos. Căci altfel, cum am putea spune că ceea ce este 
frumos nu este frumos? 

HIPPIAS Nicicum, Socrate. 

SOCRATE „Aşadar'", va continua el, „o oală frumoasă este 
ceva frumos? Răspunde!" 

HIPPIAS lată cum cred eu că stau lucrurile, Socrate: acest 
obiect, îngrijit lucrat, este într-adevăr ceva frumos, dar în 
general el nu este demn de a fi judecat astfel faţă de un cal, o 
fată şi faţă de toate celelalte lucruri frumoase. 

SOCRATE înţeleg deci, Hippias, că trebuie să-i răspundem 
cam aşa: „Oare nu ştii", după cum bine zice vorba lui Heraclit34, 
că „cea mai frumoasă dintre maimuțe este uritá în comparaţie 
cu neamul oamenilor" si că „cea mai frumoasă dintre oale este 
uritá în comparaţie cu neamul fecioarelor, după cum spune 
înțeleptul Hippias?" Am spus bine, Hippias, nu? 

HIPPIAS Chiar aşa, Socrate, ai răspuns foarte bine. 

SOCRATE Dar stai să vezi ce va urma: „Ce spui, Socrate? 
Dacă cineva ar compara neamul fecioarelor cu cel al zeilor, nu 
ar páti acelaşi lucru ca atunci cînd pune alături oalele de 
fecioare? Nu ne apare atunci cea mai frumoasă fată ca fiind 
uritá? Şi Heraclit al tău nu tot la asta se referă cînd spune că 
„cel mai înţelept dintre oameni comparat cu un zeu nu-i altceva 
decit o maimuţă şi în privinţa înţelepciunii, şi a frumuseţii şi a 
tuturor celorlalte?". Sá acceptăm atunci, Hippias, că cea mai 
frumoasă fată este uritá în comparaţie cu zeițele? 

HIPPIAS Cine ar spune că nu-i aşa, Socrate? 

SOCRATE Bacă vom admite că aşa este, atunci el va izbucni 
în ris şi va spune: „îţi aminteşti, Socrate, care a fost întrebarea 
mea?" lar eu voi spune că m-a întrebat ce este frumosul însuşi. 
„Şi întrebat fiind ce este frumosul — va adăuga el — ai răspuns, 
ca să te citez pe tine, că este un lucru deopotrivă frumos şi urit, 


nu?" Voi recunoaşte că da; sau ce mă sfătuieşti să spun, 
inteleptule? 

HIPPIAS Dinspre partea mea, chiar acest lucru. Cáci e- 
adevárat cá fatá de zei neamul oamenilor nu este frumos. 

SOCRATE „Dacă te-aş fi întrebat de la început — va continua 
el — ce anume este deopotrivă frumos şi urit, răspunsul pe care 
mi l-ai dat ar fi fost foarte bun. Dar acum nu ştiu dacă mai poţi 
crede că frumosul în sine — acea formă35 care adăugată36 unui 
lucru îl împodobeşte şi-l face să pară frumos — este o fată, un 
cal sau o liră”. 

HIPPIAS Dar bine, Socrate, dacă asta vrea el să afle, nimic 
mai simplu decit să-i răspunzi ce este frumosul care 
împodobeşte toate celelalte lucruri şi care, adăugat acestora, le 
face să pară frumoase. Pot spune că omul ăsta al tău e-un prost 
care n-are nici cea mai mică idee despre lucrurile frumoase. Dar 
dacă îi vei răspunde că frumosul pe care-l caută el nu-i altceva 
decit aurul37, va rămîne cu gura căscată şi nu-i va mai arde de 
obiecţii. Căci ştim cu toţii că atunci cînd îi adaugi aur, un lucru 
care la prima vedere pare urit devine frumos aşa împodobit cu 
aur cum este. 

SOCRATE N-ai idee ce om e ăsta, Hippias, cît de dificil e şi cît 
de greu se lasă convins. 

HIPPIAS Cum vine asta, Socrate? Dar e obligat să accepte 
adevărul38; altminteri se face de ris! 

SOCRATE Păi uite, să luăm răspunsul ăsta; nu numai că nu-l 
va accepta, dar pe deasupra o să-şi bată joc şi o să spună: „Măi 
prostănacule, crezi că Fidias este un artist de duzină?" 
„Departe de mine gîndul ăsta", am să 

spun. 

HIPPIAS Şi bine ai să faci, Socrate. 

SOCRATE Bine, într-adevăr. Numai că el, după ce recunosc că 
Fidias este un bun artist: „Şi crezi că Fidias n-avea habar de 
frumosul de care vorbeşti tu?" — iar eu : „De ce mă întrebi?" — 
„Fiindcă el nu i-a făcut Atenei39 nici ochii, nici restul feţei, nici 
braţele şi nici picioarele din aur — dacă aurul ar fi, cum spui, cel 
mai frumos — ci din fildeş; este clar deci că a dat greş din 
ignoranță, neştiind că aurul este cel care face ca toate lucrurile 
să devină frumoase atunci cînd sînt împodobite cu el". Ei bine, 
ce-i vom răspunde la toate astea, Hippias? 

HIPPIAS Nu mi se pare greu de răspuns; îi vom spune că 


Fidias a procedat excelent. Pentru că şi fildeşul este un lucru 
frumos. 

SOCRATE „Atunci de ce n-a făcut din fildeş şi culoarea 
ochilor", o să continue el, „ci dintr-o piatră anume, căutînd, atit 
cît era cu putinţă, o cît mai mare potrivire a ei cu fildeşul? Sau 
poate şi-o piatră frumoasă este ceva frumos?" O să spunem că 
este, Hippias? 

HIPPIAS Sigur că o să spunem, ori de cite ori este vorba de o 
potrivire40. 

SOCRATE „lar atunci cînd nu-i vorba de potrivire, că e un 
lucru urit, nu?" Să spun că aşa e sau nu? 

HIPPIAS Trebuie să te învoieşti că aşa e, de vreme ce e vorba 
de o nepotrivire. 

SOCRATE „Ei bine", o să continue el, „tu care le ştii pe toate, 
ia spune-mi: nu-i aşa că datorită fildeşului şi aurului lucrurile 
devin frumoase ori de cite ori e vorba de o potrivire şi urite 
atunci cînd potrivirea nu există?" Vom admite sau nu? 

HIPPIAS Vom admite că are dreptate şi că este frumos ceea 
ce se potriveşte în fiecare caz. 

SOCRATE „Aşadar“, va spune el, „cînd pui la fiert oala cea 
frumoasă despre care vorbeam adineaori, plină cu tot felul de 
bunătăţi, ce lingură o să i se potrivească mai bine, una de aur 
sau una din lemn de smochin?" 

HIPPIAS Pe Heracles, ce fel de om este ăsta, Socrate? Nu vrei 
să-mi spui şi mie cine este? 

SOCRATE Ţi-aş spune degeaba, pentru că tot nu-l cunoşti. 

HIPPIAS In orice caz, acum ştiu că este un ignorant. 

SOCRATE Este un pisălog41, Hippias! însă noi, noi ce vom 
spune? Care dintre linguri se potriveşte mai bine fierturii de 
legume şi oalei? Sau este clar că cea de lemn? Căci ca dă 
legumelor un gust mai bun şi totodată, prietene, cu ca neputînd 
sparge oala, înlăturăm pericolul de a vărsa legumele, de a 
stinge focul şi de a-i lipsi, pe cei care aşteaptă să fie serviţi, de o 
mîncare delicioasă. în schimb, cea de aur ne-ar pricinui toate 
aceste neajunsuri, aşa încît vom spune, cred, că lingura de lemn 
este mai potrivită decît cea de aur. Asta în cazul că nu ai tu altă 
părere. 

HIPPIAS Este, într-adevăr, mai potrivită, Socrate. Eu unul nu 
aş sta însă de vorbă cu un om care pune astfel de întrebări. 

SOCRATE Ai dreptate, prietene; pentru că nu se cade ca 


tocmai ţie să ţi se împuie capul cu astfel de vorbe, cînd eşti aşa 
de frumos îmbrăcat şi incáltat, ba şi stimat de toţi grecii pentru 
ştiinţa ta. Mie, în schimb, îmi este indiferent. dacă am de-a face 
cu un asemenea om. Lămureşte-mă deci din vreme şi răspunde- 
mi spre binele meu. „Căci dacă lingura de lemn este, mai 
potrivită decit cea de aur", o să reînceapă el, „nu-i aşa că este şi 
mai frumoasă? Pentru că tu însuţi ai recunoscut că ceea ce este 
potrivit este mai frumos decit ceea ce nu este potrivit". Nu va 
trebui atunci să recunoaştem, Hippias, că lingura de lemn este 
mai frumoasă decit cea de aur? 

HIPPIAS Vrei să afli, Socrate, ce să-i răspunzi că este 
frumosul, aşa încît să scapi de vorbária lui? 

SOCRATE Sigur că vreau; totuşi nu înainte de a afla ce am să- 
i spun: care dintre cele două linguri despre care vorbeam este 
mai potrivită şi totodată mai frumoasă? 

HIPPIAS Răspunde-i atunci, dacă vrei, că cea de lemn. 

SOCRATE Acum spune-mi ce aveai adineauri în minte. 
Trebuie totuşi să ţii seama că dacă îi voi spune că frumosul este 
aurul, atunci cura se face că din ultimul nostru răspuns nu 
rezultă că aurul este mai frumos decît lemnul de smochin? Ce 
spui acum că este frumosul? 

HIPPIAS Am să-ţi spun. Căci mi se pare că tu cauţi să afli ce 
este frumosul acela care nicicînd, niciunde şi nimănui nu-i poate 
părea urit. 

SOCRATE întocmai, Hippias. De data asta m-ai înţeles cum nu 
se poate mai bine. 

HIPPIAS Ei bine, ascultă! Şi să ştii că dacă şi de astă dată mai 
rămîne loc pentru vreo obiectie, am să spun cá nu sînt bun de 
nimic! 

SOCRATE Dar zi odată, în numele zeilor! 

HIPPIAS Sustin deci că oricînd, oriunde şi pentru oricine, cel 
mai frumos lucru este să fii bogat, sănătos şi stimat de toţi 
grecii, să ajungi la adînci bátrineti după ce ţi-ai înmormîntat 
părinţii aşa cum se cuvine şi să fii la rindu-ti înmormîntat cu 
pompă şi onoruri de către fiii tăi. 

SOCRATE Mă uluieşti, Hippias! Ce răspuns minunat, măreț şi 
vrednic de tine! Si, pe Hera, admir la tine bunăvoința cu care, 
după cit îţi stă ţie în putinţă, îmi sari într-ajutor! Din păcate, pe 
omul nostru tot nu-l dăm gata; ba afla că de astă dată o să ridá 
de noi cu şi mai mare poftă. 


HIPPIAS Va fi un ris neinspirat, Socrate. Căci dacă se 
mulţumeşte să ridă fără să aibă nimic de spus, înseamnă că ride 
chiar de el, şi tot de el vor ride şi cei de faţă. 

SOCRATE Se poate întîmpla şi astfel; şi totuşi, după cum 
presimt eu, se poate ca la acest răspuns să nu se mulţumească 
doar să rîdă. 

HIPPIAS Ce vrei să spui? 

SOCRATE Vreau să spun că dacă se întîmplă să aibă la 
îndemiînă o bită, tare o sá mai încerce să mă ciomăgească; asta 
dacă nu cumva scap de el luînd-o la fugă. 

HIPPIAS Cum asta? Dar cine-i omul ăsta, stápinul tău? Fácind 
una ca asta nu va fi dus la judecată şi condamnat? Sau poate în 
cetatea voastră nu există lege şi oamenilor le este îngăduit să 
se lovească unii pe alţii cînd ie vine cheful? 

SOCRATE Nici vorbă să fie îngăduit aşa ceva. 

HIPPIAS Deci va da socoteală că te-a lovit pe nedrept. 

SOCRATE Nu cred că pe nedrept, Hippias; căci dacă-i răspund 
cum mă îndemni tu, cred că pe bună dreptate mă va ciomăgi. 

HIPPIAS Atunci încep să cred şi eu că pe bună dreptate, 
Socrate, de vreme ce chiar tu poţi gîndi una ca asta. 

SOCRATE Pot să-ţi spun şi de ce anume cred eu că dînd un 
astfel de răspuns m-ar ciomăgi pe drept? Sau poate vrei şi tu să 
mă lovesti fără s-asculti. Ai de gînd sá accepti un răspuns? 

HIPPIAS Ar fi nedemn de mine să nu accept, Socrate. 

SOCRATE Am să-ţi spun aşa cum am făcut şi pînă acum, 
adică dindu-má pe mine drept el; în felul acesta am să fiu scutit 
să-ţi adresez tie vorbele urite şi necuviincioase pe care el mi le 
spune. „la spune-mi", va relua el, „crezi cá măninci bătaie 
degeaba? De ce vii să-mi cinti un ditiramb în halul ăsta de fals, 
îndepărtîndu-te atît de întrebare?" „Cum adică?", am să răspund 
eu. lar el: „Uite aşa! Nu eşti în stare să ţii minte că te-am 
întrebat ce este frumosul în sine, acela care adăugat oricărui 
lucru îl face să devină frumos, fie că e vorba de-o piatră, de-un 
lemn, de un om sau de-un zeu, de orice îndeletnicire manuală 
sau spirituală? Eu întreb ce este însăşi frumuseţea42, omule, şi 
cred că strigind în gura mare m-aş face mai degrabă înţeles de 
către o piatră de moară care n-are nici urechi să audă, nici 
minte sá priceapă, decît de tine!" Nu-i asa, Hippias, că nu te-ai 
supăra pe mine, dacă auzind toate astea mi s-ar face frică şi aş 
răspunde : „Dar bine, Hippias este cel care m-a învăţat să 


definesc astfel frumosul. Şi eu l-am întrebat tot aşa cum mă 
întrebi tu pe mine, despre un frumos care ar fi acelaşi pentru 
oricine oricînd". Tu ce zici? Te superi dacă vorbesc aşa? 

HIPPIAS Află, Socrate, că frumosul este şi va fi pentru oricine 
ceea ce am spus deja că este. 

SOCRATE „Ceea ce este şi va fi, nu?", o să adauge el; „căci 
frumosul este totdeauna frumos". 

HIPPIAS Evident. 

SOCRATE „Aşadar a şi fost?", va continua. 

HIPPIAS A şi fost. 

SOCRATE „Dar străinul ăsta al tău din Elis ţi-a spus poate că 
şi pentru Ahile frumosul înseamnă să fie înmormîntat după 
înaintaşii săi?43 Şi pentru strămoşul său Eac, tot asta 
înseamnă? La fel şi pentru ceilalţi cîţi s-au mai născut din zei şi 
pentru zeii înşişi?" 

HIPPIAS Ce tot spui tu acolo? întrebările omului ăstuia sînt 
de-a dreptul nesăbuite! 

SOCRATE Cum aşa? Dar să-i răspunzi că lucrurile stau astfel 
este mai puţin nesăbuit? 

HIPPIAS Poate. 

SOCRATE „Şi poate acesta este şi cazul tău", îmi va replica 
el, „cînd spui că este frumos pentru oricine şi oricînd să fii 
înmormîntat de urmaşi şi să-ţi înmormiîntezi părinţii. Sau poate 
Heracles şi toţi pe care i-am pomenit adineauri nu făceau parte 
dintre aceştia?" 

HIPPIAS Dar eu nu vorbeam despre zei! 

SOCRATE „Nici despre eroi pe cît se pare". 

HIPPIAS Nici despre ei, în măsura în care erau copii de zei. 

SOCRATE „Îi aveai în vedere doar pe cei născuţi din muritori, 
nu?" 

HIPPIAS Sigur că da! 

SOCRATE „Aşadar, din ce spui tu, rezultă că, dacă e să ne 
gîndim la eroi, pentru Tantal, Dardanos şi Zethos acesta este un 
lucru groaznic, lipsit de pietate şi urit, în timp ce pentru Pelops şi 
toţi ceilalţi născuţi din muritori, unul frumos44. 

HIPPIAS Mie aşa mi se pare. 

SOCRATE , Ti se pare", va observa el atunci, „ceea ce piná 
acum nu ai spus: cá faptul de a fi înmormîntat de către urmaşi 
după ce ţi-ai înmormîntat la rindu-ti părinţii, se întîmplă să fie, 
uneori şi pentru unii, un lucru urit; cu alte cuvinte, se pare că 


acest lucru nu poate fi frumos pentru toată lumea. Aşa încit s-a 
petrecut acum exact ce se întîmplase şi cu fata şi oala; ba chiar 
ceva mult mai caraghios: căci ceea ce este frumos pentru unii, 
nu este şi pentru alţii. Şi iată că nu te-aráti a fi încă în stare, 
Socrate, să-mi spui ce anume este frumosul". Acestea şi altele 
asemeni mi le va reproşa, şi pe bună dreptate, dacă am să-i 
răspund cum mă îndemni tu. Cam aşa îmi vorbeşte, Hippias, de 
cele mai multe ori. Citeodatá, însă, de parcă i s-ar face milă de 
stingácia şi nestiinta mea, îmi spune el ce este frumosul, 
cerîndu-mi apoi doar părerea. Şi despre orice altceva s-ar 
întîmpla să mă întrebe sau să vină vorba, la fel face. 

HIPPIAS Ce vrei să spui, Socrate? 

SOCRATE Am să te lămuresc pe dată. „Măi inspiratule, — îmi 
va spune el — încetează odată cu răspunsuri de felul ăsta! Nu 
vezi cît sînt de naive şi uşor de înlăturat? Mai degrabă fă bine şi 
vezi dacă nu cumva frumosul este tocmai ce nu voisem noi să 
luăm de bun mai înainte cînd spuneam că aurul este frumos 
atunci cînd se potriveşte şi urit cînd nu se potriveşte; tot astfel şi 
pentru toate celelalte cazuri cînd el intră în joc. Vezi dacă nu 
cumva frumosul este tocmai această potrivire45, tocmai felul ei 
de a fi". Ei bine, de fiecare dată, nevenindu-mi nimic altceva in 
minte, n-am încotro şi încuviinţez cele spuse de el. Tu ce crezi, 
să fie oare această potrivire esenţa frumosului? 

HIPPIAS N-am nici cea mai mică îndoială, Socrate. 

SOCRATE Eu zic că e totuşi cazul să vedem cum stau 
lucrurile, ca nu cumva să ne înşelăm. 

HIPPIAS Trebuie, fireşte. 

SOCRATE Urmăreşte-mă atunci: spuneam că potrivirea, 
odată intrată în joc, face ca obiectul respectiv să pară frumos 
sau îl face să fie frumos?46 Sau poate nici una nici alta? 

HIPPIAS Eu cred că-l face să pară frumos; căci atunci cînd un 
om, de care altminteri ai putea lesne ride, îşi pune haine şi 
încălțări care-l prind, pare mult mai frumos. 

SOCRATE Dacă potrivirea face ca lucrurile să pară doar, şi nu 
să fie mai frumoase şi în realitate, atunci ea este o simplă 
înşelătorie cu care frumosul nu are nimic comun; şi nu ea se 
dovedeşte a fi cea pe care o căutăm noi: realitatea datorită 
căreia toate lucrurile frumoase sînt frumoase, aşa cum toate 
lucrurile mari sînt mari printr-un plus al lor; căci datorită lui sînt 
ele mari, chiar dacă nu par a fi. Tot aşa facem si noi cînd 


întrebăm ce ar putea fi frumosul acela datorită căruia lucrurile 
devin frumoase, fie că par, fie că nu par astfel. Acum însă nu 
prea văd cum ar putea esenţa frumosului să rezide în această 
potrivire; căci potrivirea, aşa cum singur mărturiseşti, face mai 
degrabă ca un lucru să pară, decit să fie în realitate frumos; ea 
nu-i dă voie să pară aşa cum este. Or, cum spuneam adineauri, 
noi trebuie să aflăm definiţia a ceea ce face ca lucrurile să fie cu 
adevărat frumoase, indiferent de felul cum par. lată ce se cuvine 
să căutăm dacă vrem să aflăm ce este frumosul. 

HIPPIAS însă potrivirea, Socrate, atunci cînd există, face ca 
lucrurile să fie şi totodată să pară frumoase. 

SOCRATE înclini deci să crezi că lucrurile cu adevărat 
frumoase nu numai că sînt, dar şi par astfel dacă ceea ce le face 
să pară frumoase este deopotrivă prezent? 

HIPPIAS întocmai. 

SOCRATE Ce vom spune, aşadar, Hippias? Că toate cite sînt 
cu-adevărat frumoase, fie ele legi sau obiceiuri, sînt şi par astfel 
oricînd şi în mintea tuturor? Sau că, dimpotrivă, despre ele nu se 
ştie nimic exact şi că tocmai în jurul lor se nasc neînţelegeri şi 
dispute. Şi aceasta se întîmplă fie că-i vorba de discuţii de rînd 
sau de dezbateri publice. 

HIPPIAS Cred că mai degrabă nu se ştie nimic exact, Socrate. 

SOCRATE Or, lucrurile nu ar sta astfel, dacă ceea ce pare n-ar 
fi despărţit de ceea ce este în realitate. lar ele n-ar fi despărțite 
dacă potrivirea ar fi frumosul însuşi şi ar face ca lucrurile să fie 
într-adevăr frumoase şi totodată să pară astfel. Incit potrivirea, 
dacă este acel ceva care face ca lucrurile să fie frumoase, este 
însuşi frumosul pe care-l căutăm noi; dar iată cá ea nu este şi 
acel ceva care le face totodată să pară astfel. lar dacă potrivirea 
este ceea ce le face să pară frumoase, atunci ea nu mai este 
frumosul pe care-l căutăm noi. Căci acesta face ca un lucru să 
fie cu adevărat frumos, în timp ce o aceeaşi cauză nu ar putea 
face ca vreun lucru să pară şi totodată să fie frumos: frumos sau 
orice altceva. 

Ce ne vom hotări deci să spunem: că potrivirea face ca 
lucrurile să pară frumoase sau că le face să fie într-adevăr? 

HIPPIAS Eu cred că doar le face să pară, Socrate. 

SOCRATE Cum aşa? înseamnă atunci că ştiinţa noastră 
despre frumos se duce şi ne scapă, de vreme ce, iată, potrivirea 
ne-a apărut acum ca nemaifiind frumosul. 


HIPPIAS Pe Zeus, Socrate, şi mie mi se pare nespus de 
ciudat. 

SOCRATE Şi totuşi, prietene, să nu ne dăm încă bátutii Eu 
parcă tot mai nădăjduiesc să dăm cumva ochi cu frumuseţea 
însăşi. 

HIPPIAS în ce mă priveşte, nu mă îndoiesc deloc, Socrate; 
pentru că, de fapt, nici nu-i aşa de greu. Ştiu bine că dacă m-aş 
retrage cîteva clipe şi-aş reflecta intens, ti-as da un răspuns mai 
exact decit orice exactitate! 

SOCRATE Nu spune vorbe mari, Hippias! Ai văzut şi tu cită 
bătaie de cap ne-a dat pînă acum toată povestea asta! Mai bine 
ai grijă ca frumosul nostru, sătul de atita hărţuială, să nu-şi ia 
tálpásita de tot. Dar ce tot îndrug? Căci nu mă îndoiesc că tu i-ai 
veni lesne de hac dacă ai rămîne singur. Fă-o, totuşi, rogu-te, de 
faţă cu mine, lăsîndu-mă, ca şi pînă acum, părtaş la cercetarea 
ta. Dacă îi dăm de capăt, va fi cum nu se poate mai bine; dacă 
nu, eu mă voi împăca, bănuiesc, cu situaţia, iar tu, rămînînd 
singur, vei găsi cu uşurinţă răspunsul. Mai gindeste-te însă că 
dacă am găsi răspunsul împreună, nu te-aş mai plictisi apoi tot 
descusîndu-te despre ceea ce ai descoperit singur. Drept care fă 
bine şi ascultă următoarea definiţie : spun că frumosul — însă 
urmăreşte-mă cît se poate de atent ca nu cumva s-o iau razna 
—, frumosul deci, aş spune eu, este utilul. Şi iată ce am în 
vedere cînd afirm una ca asta. Frumosi, obişnuim să spunem, nu 
sînt ochii care nu pot să vadă, ci aceia care o pot face şi care 
folosesc tocmai la văzut. Nu-i aşa? 

HIPPIAS Ba da. 

SOCRATE Tot astfel spunem şi despre trup că este frumos, 
aşa potrivit cum se arată pentru alergări şi lupte; animalele 
apoi, calul, cocoşul, prepelita, pe toate le numim frumoase; să 
nu mai vorbim de tot soiul de ustensile, care cu patru roţi sau 
nave, fie ele negustoresti sau de război; în sfîrşit, toate 
instrumentele folosite în muzică şi în alte arte, ba chiar, dacă 
vrei, pînă şi obiceiurile şi legile — pe toate le numim frumoase, 
gîndindu-ne la unul şi acelaşi lucru, adică cercetindu-le pe 
fiecare în parte potrivit naturii, alcătuirii şi stării în care se află. 
lar despre ceea ce este folositor noi spunem că este frumos 
tocmai în măsura în care este folositor, servind unor scopuri 
anume şi în împrejurări anumite; şi urit, îi spunem acelui obiect 
care în toate aceste privinţe se dovedeşte a nu fi de folos. Nu 


eşti de aceeaşi părere, Hippias? 

HIPPIAS Ba da. 

SOCRATE Avem acum dreptate să afirmăm că utilul este 
frumosul prin excelenţă? 

HIPPIAS Avem, Socrate. 

SOCRATE Aşadar, orice lucru capabil să producă ceva, prin 
însăşi această putinţă este şi util, în timp ce unul incapabil de a 
produce este inutil? 

HIPPIAS întocmai. 

SOCRATE Este deci putinţa un lucru frumos, pe cînd 
neputinta unul urit? 

HIPPIAS Sînt absolut convins că aşa e; şi toate ne fac dovada 
acestui fapt, dar mai ales problemele publice. Căci ce poate fi 
mai frumos decît să deţii puterea în treburile publice şi să iei 
decizii în propria ta ţară? în schimb nu există nimic mai urit decit 
neputinta în astfel de treburi. 

SOCRATE Nu-i rău deloc ce spui; aşadar, pe zei, Hippias, 
lucrurile stînd astfel, nu înseamnă că ştiinţa este tot ce poate fi 
mai frumos, iar nestiinta tot ce-i mai urit? 

HIPPIAS Ce vrei să spui, Socrate? 

SOCRATE Ai răbdare, dragă prietene; pentru că mă cuprinde 
teama gindindu-má la vorbele noastre. 

HIPPIAS De ce să te temi, Socrate, de vreme ce de astă dată 
lucrurile au mers strună? 

SOCRATE Aş dori să fie aşa; dar hai să vedem împreună cum 
se prezintă situaţia : se poate să faci un lucru fără să ştii să-l faci 
şi totodată fără să fii în stare să-l faci? 

HIPPIAS Sigur că nu; cum să îl faci dacă nu eşti în stare? 

SOCRATE Dacă ne gîndim, aşadar, la cei cărora nu le 
reuşeşte un lucru şi care apucîndu-se de o treabă, sau vrind să 
ducă ceva la bun sfirsit, fac, fără voia lor, numai lucruri rele; nu 
crezi oare că dacă nu puteau să le facă, nu le-ar fi făcut? 

HIPPIAS Evident. 

SOCRATE Şi totuşi, cei care pot, pot tocmai datorită acestei 
capacităţi; căci n-avem cum spune că din pricina neputinței. 

HIPPIAS Sigur că nu. 

SOCRATE lar celor care fac într-adevăr, le stă în putinţă să 
facă toate cite le fac? 

HIPPIAS Da. 

SOCRATE Toţi oamenii însă, de mici chiar, fac mult mai multe 


rele decît bune şi greşesc fără să vrea. 

HIPPIAS Aşa este. 

SOCRATE Facultatea aceasta de a putea, precum şi lucrurile 
de care te poţi folosi, dacă ie pui în joc pentru a face ceva rău, 
să le numim frumoase sau să spunem că sînt departe de a fi 
astfel? 

HIPPIAS Eu cred că numai frumoase nu sînt, Socrate. 

SOCRATE Aşadar, Hippias, faptul de a putea un lucru, precum 
şi cel de a folosi la ceva nu sînt, după cit se pare, frumosul 
căutat. 

HIPPIAS Şi totuşi, Socrate, dacă ar fi vorba de a putea lucruri 
bune şi de a fi util la realizarea lor, atunci putinţa şi utilul sînt 
frumosul căutat. 

SOCRATE în cazul acesta să ne luăm rămas bun de la gîndul 
că frumosul ar fi putinţa şi utilul în nedeterminarea lor. Şi să 
recunoaştem că, de fapt, altul e gîndul pe care-l aveam noi în 
minte: că frumosul este utilul şi putinţa de a face ceva întru 
bine. 

HIPPIAS Aşa mi se pare. 

SOCRATE Dar atunci înseamnă că frumosul căutat este 
avantajosul, nu? 

HIPPIAS Sigur că da. 

SOCRATE Aşadar, corpurile frumoase şi la fel obiceiurile 
frumoase, ştiinţa şi celelalte despre care am mai vorbit, sînt 
toate frumoase ca avantajoase. 

HIPPIAS Evident că aşa e. 

SOCRATE lată deci că ceea ce este avantajos ne-a apărut 
acum ca fiind frumosul, Hippias. 

HIPPIAS Cu cea mai mare claritate, Socrate. 

SOCRATE însă avantajosul este ceea ce produce binele. 

HIPPIAS Aşa este. 

SOCRATE lar ceea ce produce, nu e nimic altceva decit 
cauza, nu? 

HIPPIAS Desigur. 

SOCRATE Frumosul este deci cauza binelui. 

HIPPIAS Aşa este. 

SOCRATE însă cauza, Hippias, şi acel lucru pentru care cauza 
este cauză, sînt două lucruri diferite; căci cauza nu poate fi 
cauză a cauzei. Fii puţin atent: cauza — nu ne-a apărut ea ca 
fiind ceea ce produce ceva? 


HIPPIAS Desigur. 

SOCRATE Aşadar, ceea ce produce nu se produce pe sine 
însuşi, ci obiectul produs. 

HIPPIAS Aşa este. 

SOCRATE Deci una este obiectul produs şi alta cel 
producător. 

HIPPIAS Da. 

SOCRATE Aşadar cauza nu poate fi cauză a cauzei, ci a 
lucrului căruia îi dă naştere. 

HIPPIAS Excelent! 

SOCRATE lar de vreme ce frumosul este cauză a binelui, 
atunci binele va fi produs de către frumos. Acesta este şi 
motivul, pare-se, pentru care cercetăm cu atita înverşunare 
înţelepciunea şi toate celelalte lucruri frumoase; căci acţiunea 
lucrurilor frumoase şi produsul lor, adică binele, sînt vrednice de 
a fi cercetate. Şi nu este exclus să aflăm că frumosul este un fel 
de părinte al binelui. 

HIPPIAS Excelent! Vorbeşti minunat, Socrate. 

SOCRATE Deci tot minunat este şi cînd spun că tatăl nu este 
fiu, nici fiul tată? 

HIPPIAS Minunat, de asemenea. 

SOCRATE lar cauza nu este obiectul produs, nici obiectul 
produs cauză? 

HIPPIAS întocmai. 

SOCRATE Dar atunci, pe Zeus, dragul meu, nici frumosul nu 
este binele, nici binele frumosul. Nu ţi se pare că aşa reiese din 
cele spuse pînă acum? 

HIPPIAS Pe Zeus, nu văd nimic altceva! 

SOCRATE Ne mulţumim atunci cu această soluţie şi vom 
primi să spunem că frumosul nu este binele şi nici binele, 
frumosul? 

HIPPIAS Pe Zeus, eu unul nu mă împac deloc cu acest gind. 

SOCRATE Chiar că pe Zeus, Hippias; căci dintre toate cite le- 
am spus pînă acum, cel mai puţin mă mulţumeşte răspunsul 
nostru de adineauri. 

HIPPIAS Aşa se şi pare. 

SOCRATE Mă tem deci că lucrurile nu stau aşa cum credeam 
noi; căci definiţia de adineauri, după care frumosul era totuna cu 
avantajosul, utilul şi capacitatea de a face ceva bun, nu este, 
cum părea, dintre cele mai reuşite; dimpotrivă, dacă una ca asta 


mai e cu putinţă, ea este şi mai ridicolă decît cele de la început, 
cînd eram incredintati că frumosul este fata frumoasă şi toate 
celelalte pomenite pînă acum. 

HIPPIAS Aşa se pare. 

SOCRATE lar acum, Hippias, nu prea mai am încotro s-o 
apuc, căci oricum aş lua-o nu ajung nicăieri. Tu nu ai nici o idee? 

HIPPIAS Nici una, deocamdată, însă după cum îţi spuneam, 
ştiu bine că după un răstimp de gîndire voi găsi soluţia. 

SOCRATE Eu mă tem însă că arzind de nerăbdare să aflu 
răspunsul, n-am să te pot aştepta. Si iată, am impresia cá ne 
aflăm din nou pe drumul cel bun. Ascultă numai : dacă am 
spune că frumosul este ceea ce ne produce desfătarea, dar nu 
orice desfătare, ci una legată de auz şi de văz47, cam în ce fel 
crezi că ar continua disputa? Căci oamenii frumoşi, Hippias, şi 
podoabele, tablourile şi statuile, frumoase fiind, ne încîntă 
privindu-le. Apoi sunetele plăcute şi muzica toată, discursurile 
alese şi poveştile au asupra noastră acelaşi efect. Aşa incit, 
dacă i-am răspunde ingimfatului aceluia: „Aprigule, află cá 
frumosul este plăcerea care desfată auzul şi văzul", nu crezi că 
i-am mai tempera ingimfarea? 

HIPPIAS Acum, Socrate, mi se pare într-adevăr că definiţia 
frumosului este cum nu se poate mai bună. 

SOCRATE Ce ne facem însă cu obiceiurile şi legile frumoase, 
Hippias? Putem noi să le punem frumuseţea în seama plăcerii pe 
care o resimte auzul sau văzul, sau în cazul lor este vorba de 
altceva? 

HIPPIAS S-ar putea ca amănuntul acesta să-i scape omului 
nostru, Socrate. 

SOCRATE Pe ciine, Hippias, dar nu i-ar scăpa aceluia de care 
m-aş ruşina cel mai tare sá bat cîmpii şi să am aerul că spun 
ceva, cînd de fapt nu spun nimic. 

HIPPIAS Şi cine-i acel om? 

SOCRATE Fiul lui Sophroniscos48, care nelăsîndu-mă să cred 
că ştiu lucruri pe care nu le ştiu, cu atît mai puţin mi-ar ingádui 
să afirm în mod uşuratec altele pe care nu le-am verificat. 

HIPPIAS Dacă spui tu aşa, mi se pare şi mie că în cazul legilor 
situaţia este alta. 

SOCRATE Nu te pripi, Hippias; căci riscăm să credem iar, ca 
adineauri, că sîntem pe calea cea bună, cînd de fapt noi am 
continua să rătăcim. 


HIPPIAS De ce crezi asta, Socrate? 

SOCRATE Nu ştiu dacă am dreptate, dar iată cum văd eu 
lucrurile: poate că nici legile, nici obiceiurile nu sînt atît de 
străine cit par de senzațiile pricinuite în noi de văz şi de auz. Hai 
totuşi să susţinem că frumosul este desfătarea legată de 
simţurile amintite, fără să mai aducem în discuţie cele privitoare 
la legi. lar dacă ne-ar întreba cineva, fie acela eroul nostru sau 
oricare altul: „De ce, mă rog, cînd definiţi frumosul, vorbiti 
numai de unele desfătări, pe cînd celelalte senzaţii, cele stîrnite 
de mîncare, băutură, iubire şi cîte altele de felul acesta nu le 
mai pomeniti ca frumoase? Sau poate pretindeti că acestea nu 
sînt plăcute şi că nu există în ele nici urmă de desfătare, de 
vreme ce aţi pus-o pe toată în seama văzului şi auzului?" Ce 
vom spune, Hippias? 

HIPPIAS Vom spune, fără doar şi poate, că şi celelalte senzaţii 
sînt pline de desfătări. 

SOCRATE „De ce atunci — va continua el — dacă acestea sînt 
deopotrivă desfătări, refuzati sá le numiţi astfel, lipsindu-le de 
calitatea de a fi frumoase?" — „Pentru că — vom răspunde noi 
— cine nu s-ar prăpădi de ris dacă ne-ar auzi spunînd că a mînca 
nu e o îndeletnicire plăcută, ci una frumoasă, şi că un miros nu e 
agreabil, ci frumos? Cit despre senzațiile legate de iubire, cum 
am îndrăzni să admitem că nu sînt cele mai plăcute? Şi totuşi, 
cînd iubeşti o faci în taină, ca fiind un lucru de ruşine"49. La care 
el, pesemne, ne va spune: „înţeleg că o străveche ruşine vă 
opreşte sá numiţi aceste plăceri, frumoase: faptul că 
dintotdeauna oamenii nu le socotesc astfel. însă eu nu vă întreb 
ce cred cei multi că e frumosul, ci vă întreb ce este el". lar noi 
vom răspunde, cred eu, ceea ce admiseserăm deja în principiu : 
„Frumosul este acea parte a desfătării legată de auz şi de văz". 
Mai trebuie, crezi, adăugat ceva acestor vorbe, sau le lăsăm aşa 
cum sînt, Hippias? 

HIPPIAS Le lăsăm aşa cum sînt, Socrate. 

SOCRATE „îmi place cum vorbiţi", va spune el atunci. 
„Aşadar, de vreme ce frumosul este desfătarea pricinuită dc văz 
şi de auz, este limpede că ceea ce rămîne în afara lor nu este 
frumos". Vom încuviinţa? 

HIPPIAS Da. 

SOCRATE „Oare desfătarea pricinuită de văz", va continua el, 
„este deopotrivă a văzului şi a auzului, în timp ce aceea 


pricinuită de auz este deopotrivă a auzului şi a văzului?" Noi 
vom răspunde că ar fi imposibil ca desfătarea datorată unuia din 
aceste simţuri să fie pricinuită de amindouá — bănuiesc că asta 
vrei să spui —, ci că fiecare dintre desfătări este frumoasă în 
felul ei, şi amîndouă laolaltă asemenea. Acesta va fi răspunsul 
nostru, nu? 

HIPPIAS Fireşte. 

SOCRATE „Oare o desfătare nu se deosebeşte atunci de alta 
tocmai ca fiind desfătare? Căci spunînd că e desfătare, noi nu ne 
gîndim dacă avem parte de ea mai multă sau mai puţină vreme, 
dacă este mai mare sau mai mică, ei dacă se deosebeşte dc 
celelalte prin chiar faptul că este sau nu este desfátare". Asa 
gîndim, nu? 

HIPPIAS Aşa gîndim. 

SOCRATE „Deci nu faptul că sînt desfătări — va spune el — 
este motivul pentru care faceţi o deosebire între cele pricinuite 
de văz şi de auz şi celelalte desfătări, ci pentru că vedeţi în 
amindouá ceva deosebit de celelalte, ceva care vă face să 
spuneţi că ele sînt frumoase. Căci desfătarea pricinuită de văz 
nu este frumoasă datorită văzului. Altminteri, cealaltă desfătare, 
aceea pricinuită de auz, nu ar mai fi de fel frumoasă. Deci nu 
datorită văzului este ea desfátare". îi vom da dreptate? 

HIPPIAS îi vom da. 

SOCRATE „Şi nici nu vom spune că desfătarea pricinuită de 
auz este frumoasă datorită auzului. Altminteri, desfătarea 
pricinuită de văz nu ar fi nicicînd frumoasă. Deci ea nu este 
desfătare datorită auzului". Vom admite că afirmînd acestea 
omul nostru spune adevărul? 

HIPPIAS Adevărul însuşi. 

SOCRATE „Şi totuşi amindouá sînt frumoase, după cum 
spuneţi". Vom recunoaşte că aşa este? 

HIPPIAS Vom recunoaşte. 

SOCRATE „Ambelor le este atunci proprie o calitate care le 
face frumoase, ceva comun care le aparţine si amîndurora şi 
fiecăreia în parte. Altminteri ele n-ar fi nicicum frumoase şi 
amindouá şi fiecare în parte". Răspunde-mi aşa cum i-ai 
răspunde lui. 

HIPPIAS Şi mie mi se pare că este aşa cum spui. 

SOCRATE Dacă, aşadar, cele două desfătări au laolaltă 
acelaşi fel de a fi, însă fiecare în parte nu, atunci înseamnă că 


nu prin felul acesta de a fi ar fi ele frumoase. 

HIPPIAS Cum se poate una ca asta, Socrate? Dacă două 
lucruri luate în parte nu se împărtăşesc din acelaşi fel de a fi, 
cum se face că luate împreună ar fi asemenea, de vreme ce 
separat nu sînt? 

SOCRATE Nu crezi că e cu putinţă? 

HIPPIAS Ar urma să recunosc că n-am nici cea mai mică idee, 
nici despre firea unor astfel de lucruri, nici despre ceea ce vor să 
spună spusele noastre. 

SOCRATE Nu-i rău ce spui, Hippias. Eu însă parcă încep să 
văd cum arată lucrul care, spui tu, nu poate să existe; însă nu- 
mi e destul de limpede ceea ce văd. 

HIPPIAS Nu cred că ţi se poate întîmpla una ca asta, Socrate, 
ci pur şi simplu ti se pare că vezi. 

SOCRATE Drept să-ţi spun, multe de acest fel îmi apar 
adesea în minte; şi totuşi nu le pot da crezare, de vreme ce ţie 
nu ti se-arată, tie care ai cîştigat de pe urma celor ce ştii cit 
nimeni altul în zilele noastre, şi în schimb, mi se arată mie care 
n-am făcut rost nici măcar de-o para chioară. Stau totuşi şi mă 
gîndesc, prietene, dacă nu cumva rizi de mine sau pur şi simplu 
mă amágesti cu bună ştiinţă, intr-atit de stăruitoare şi multe sînt 
cele ce-mi vin în minte. 

HIPPIAS Cine altul, dacă nu tu, Socrate, va şti mai bine de 
glumesc sau nu? începe numai şi spune-mi care sînt lucrurile ce- 
ti apar tie în minte. O să vezi şi tu că nu are sens ce spui. Căci 
oricum ai face, nu vei găsi nimic străin deopotrivă de mine şi de 
tine şi totodată comun amindurora. 

SOCRATE Cum aşa, Hippias? Poate că ai dreptate, dar nu te 
înţeleg eu. Să-ţi explic însă mai limpede ce vreau să-ţi spun. Mie 
mi se pare că un lucru care nu mi-a fost şi nu-mi este dat, 
precum nu-ţi e nici tie, s-ar putea totuşi să ne fie dat 
amîndurora; şi dimpotrivă, de altele care ne-au fost date 
amîndurora, s-ar putea să n-avem parte nici unul nici altul. 

HIPPIAS Ce-mi aud urechile, Socrate? Lucruri cu mult mai 
teribile decit cele spuse adineauri! Urmăreşte-mă însă o clipă; 
oare dacă amindoi sîntem drepţi, nu vom fi şi fiecare în parte? 
Sau dacă fiecare-i nedrept, nu vom fi şi amindoi? lar dacă 
amindoi sîntem sănătoşi, nu-i tot aşa şi fiecare? Dacă fiecare 
dintre noi este bolnav, rănit sau lovit, sau dacă ne este dat, 
fiecăruia în parte, orice altceva, nu ne este dat deopotrivă şi 


amindurora? Dar dacă s-ar întîmpla ca amindoi să fim de aur, 
argint ori fildeş, sau, iată, oameni aleşi, învăţaţi, respectaţi, 
vîrstnici sau tineri, sau oricum vrei tu gindindu-te la cele ce-s 
omeneşti, nu s-ar întîmpla la fel şi pentru fiecare din noi în 
chipul cel mai nestrămutat cu putinţă? 

SOCRATE Vezi bine că da. 

HIPPIAS Asta-i, Socrate: nici tu şi nici cei cu care vorbeşti de 
obicei nu urmăriţi lucrurile în ansamblul lor; frumosul, de pildă, 
şi orice alt lucru din cite există, voi încercaţi să le pátrundeti 
luînd bucățele din ele şi sfirtecîndu-le apoi cu ajutorul cuvintelor. 
Aşa se face că întruchipările depline si pe de-a-ntregul 
închegate ale materiei vouă vă rămîn ascunse. Si într-atit ţi-a 
scăpat acum acest fapt, încît poţi crede că există o stare sau un 
fel de-a fi50 din care să se împărtăşească două lucruri în acelaşi 
timp, dar nu şi fiecare în parte, sau invers, din care să se 
împărtăşească fiecare, dar nu şi amîndouă. lată cît de absurd, 
de pripit, de naiv şi fără de minte procedati! 

SOCRATE Aşa ni se întîmplă nouă, Hippias; căci faci nu ce 
vrei, faci ce poţi, ar spune cei care au la tot pasul pregătit un 
proverb. Tu însă, mustrindu-ne, ne eşti întotdeauna de folos. Dar 
mai înainte de a primi mustrarea ta, cum că procedăm naiv, mă 
bate gîndul să-ţi dezvălui şi altceva, spunindu-ti ce credem noi 
despre aceste lucruri. Sau e mai bine să tac? 

HIPPIAS Nu, dar o spui unuia care ştie despre ce-i vorba, 
Socrate; îi cunosc pe toţi cíti umblă cu discursuri de soiul ăsta. 
însă dacă îţi face ţie plăcere, spune ce ai de spus. 

SOCRATE Mărturisesc că îmi face. Căci noi ăştia, dragul meu, 
pînă să auzim învăţăturile tale, atît eram de proşti încît credeam 
că tu şi cu mine sîntem unu luaţi fiecare în parte, dar că amindoi 
laolaltă nu sîntem ce este fiecare; doar nu sîntem unu, luaţi 
laolaltă, ci doi. Aşa credeam noi, proşti cum eram. Numai că 
acum am învăţat de la tine că dacă laolaltă sîntem doi, tot doi 
se cuvine să fie şi fiecare dintre noi, iar dacă fiecare în parte e 
unu, unu se cuvine să fim şi luaţi laolaltă; căci, dacă avem în 
vedere teoria fără cusur a lui Hippias despre firea lucrurilor, nu e 
cu putinţă să fie altfel, ci ceea ce sînt două lucruri laolaltă sînt şi 
fiecare în parte, şi ceea ce este fiecare în parte, la fel trebuie să 
fie si amîndouă împreună. Acum m-ai convins şi am sá mă 
opresc aici. Dar rogu-te, Hippias, să-mi aminteşti întîi un lucru: 
oare tu şi cu mine sîntem unu, sau tu eşti doi şi deopotrivă şi 


eu? 

HIPPIAS Ce tot spui, Socrate? 

SOCRATE întocmai ce-auzi; tare mă tem să nu îmi spui de la 
obraz că te scot din sărite, de vreme ce tu eşti încredinţat că 
spui ceva de la sine înţeles. lată însă că îţi mai cer ceva; 
răspunde-mi dacă nu sîntem unu fiecare în parte şi faptul de a fi 
unu nu-l resimtim fiecare din noi. 

HIPPIAS Fireşte că da. 

SOCRATE Deci dacă fiecare din noi este unu, atunci el este şi 
fără soţ. Sau poate nu crezi că unitatea este fără soţ? 

HIPPIAS Ba cred. 

SOCRATE lar noi laolaltă, doi fiind, sîntem tot fără soţ? 

HIPPIAS Nu prea văd cum, Socrate. 

SOCRATE înseamnă că sîntem cu soţ, nu? 

HIPPIAS Sigur că da. 

SOCRATE Dat fiind că împreună sîntem cu soţ, putem spune 
atunci că şi fiecare în parte tot cu soţ este? 

HIPPIAS E limpede că nu. 

SOCRATE Deci, după cîte aud acum, nu trebuie „în chipul cel 
mai nestrămutat cu putinţă" ca amindoi să fim ce este fiecare şi 
fiecare ce sîntem amindoi. 

HIPPIAS Dar nu asta aveam eu în vedere, ci cele spuse de 
mine înainte. 

SOCRATE Eu cred că avem ce ne trebuie, Hippias; căci şi 
acestea au preţul lor: am văzut acum că lucrurile se petrec cînd 
într-un chip, cînd într-altul. Eu spuneam, dacă îţi mai amintesti 
de unde începuserăm, că desfătările pricinuite de văz şi de auz 
nu sînt frumoase prin ce le caracterizează pe fiecare în parte dar 
pe amindouá nu, sau prin ce le caracterizează pe amindouá dar 
pe fiecare în parte nu, ci prin ceva de care au parte şi amindouá 
şi fiecare separat. Şi asta pentru că tu însuţi ai recunoscut că ele 
sînt frumoase şi împreună şi luate separat. De aceea şi 
socoteam că prin miezul lor comun (din moment ce ambele sînt 
frumoase), prin el tocmai sînt ele frumoase, pe cînd prin ce-i 
lipseşte fiecăreia, nu. Acest lucru îl mai cred şi acum. Spune-mi 
însă, aşa cum ai făcut-o la început: desfătările pricinuite de văz 
şi de auz, de vreme ce sînt frumoase şi amîndouă şi fiecare în 
parte, nu sînt frumoase tocmai prin acel ceva care decurge din 
amîndouă şi din fiecare în parte? 

HIPPIAS Fireşte. 


SOCRATE Dar frumoase sînt oare fiindcă sînt desfătări 
deopotrivă fiecare si amindouá? Sau datorită acestui fapt s-ar 
cuveni ca şi celelalte toate, nu mai puţin decit acestea două, să 
fie la rîndul lor frumoase? Dacă îţi aminteşti nici ele nu ne 
păruseră a fi desfătări în mai mică măsură. 

HIPPIAS îmi amintesc. 

SOCRATE Spuneam însă că ele nu sînt frumoase decit în 
măsura în care sînt pricinuite de văz şi de auz. 

HIPPIAS Spuneam, într-adevăr. 

SOCRATE Urmăreşte, atunci, dacă e adevărat ce spun. 
Sustineam, dacă îmi aduc bine aminte, că frumosul nu este 
orice desfătare, ci doar aceea pricinuită de văz şi de auz. 

HIPPIAS întocmai. 

SOCRATE Dar calitatea aceasta rezidă în cele două simţuri 
luate laolaltă, nu şi în fiecare separat. 

HIPPIAS Aşa este. 

SOCRATE Deci fiecare desfătare este frumoasă prin ceva care 
nu rezidă în fiecare din ele; căci faptul de a fi laolaltă nu rezidă 
în fiecare luat separat. Aşa încît, cele două desfătări luate 
împreună le vom numi, potrivit ipotezei noastre, frumoase; în 
schimb nu şi pe fiecare luată în parte. Putem spune altfel, sau 
numai aşa? 

HIPPIAS Pare-se că numai aşa. 

SOCRATE Să spunem atunci că, laolaltă, aceste desfătări sînt 
frumoase, dar că de sine-stătătoare nu? 

HIPPIAS De ce n-am face-o? 

SOCRATE Pentru că, dragul meu, în toate exemplele tale 
unde era vorba de calităţi distribuite în lucruri, dacă două lucruri 
se împărtăşeaţi dintr-o calitate, se împărtăşea şi fiecare în parte, 
şi invers, ce-i era propriu unuia, le era şi amîndurora. Sau nu-i 
aşa? 

HIPPIAS Ba da. 

SOCRATE Or, nimic din toate acestea în cele spuse de mine. 
Şi totuşi, nu lipsea de aici nici faptul de a fi laolaltă, nici cel de a 
fi separat. 

HIPPIAS întocmai. 

SOCRATE Atunci frumosul, Hippias, de care din două să ţină? 
Si fie din lumea celor spuse de tine? Dacă eu sînt puternic iar tu 
de asemenea, atunci spui tu, la fel sîntem şi împreună, şi dacă 
amindoi sîntem aşa, la fel şi fiecare în parte. Aşa şi cu frumosul: 


dacă eu sînt frumos iar tu de asemenea, frumoşi sîntem si 
amindoi; iar dacă amindoi sîntem frumoşi, frumos sînt şi eu, 
frumos eşti şi tu. Sau să admitem că frumosul ţine de lumea 
celor spuse de mine? lată, cînd spunem că două numere 
împreună sînt pare, fiecare în parte poate fi par sau impar 
deopotrivă. lar dacă fiecare în parte este irațional, împreună ele 
pot da un număr raţional sau irațional deopotrivă51. Şi tot aşa 
cu toate cite îţi spuneam că mi-au venit în minte. în care din 
aceste lumi sá rînduim atunci frumosul? Nu ştiu dacă ti se 
întîmplă să vezi cum văd eu; dar tare fără noimă mi s-ar părea 
ca amindoi să fim frumoşi, iar fiecare in parte nu, sau tot aşa, ca 
fiecare în parte fiind frumos să nu fim şi împreună; şi altele de 
soiul ăsta. Nu crezi şi tu la fel? 

HIPPIAS La fel, Socrate. 

SOCRATE Şi bine faci, Hippias; în felul acesta ne vom putea 
opri şi noi cu cercetarea aici. Determinat astfel, frumosul nu mai 
poate fi desfătarea pricinuită de văz şi de auz. Căci dacă 
această desfătare face ca senzațiile de văz şi de auz să fie 
frumoase împreună, în schimb ea nu o face şi pentru fiecare în 
parte. Doar ne-am învoit, Hippias, că aşa ceva nu este cu 
putinţă. 

HIPPIAS Ne-am învoit, într-adevăr. 

SOCRATE Şi deoarece frumosul născut din cele ce nu sînt cu 
putinţă este de negindit, este o neputinţă ca desfătarea 
pricinuită de văz şi de auz să fie frumoasă. 

HIPPIAS întocmai. 

SOCRATE „Atunci — va spune omul nostru — de vreme ce aţi 
mers pe un drum greşit, luaţi lucrurile dc la început. Care anume 
este frumosul acesta din care se împărtăşesc ambele desfătări 
şi datorită căruia voi le numiţi frumoase, preferindu-le 
celorlalte?" Cred, Hippias, cá nu ne rămîne să răspundem decit 
aşa: dintre toate desfătările, acestea sînt, fie că le luăm laolaltă, 
fie separat, cele mai nevinovate şi bune. Sau poate vezi tu 
altceva prin care s-ar deosebi de celelalte? 

HIPPIAS Nu; şi eu cred că prin faptul că sînt cele mai bune. 

SOCRATE „Aşadar — va relua el — afirmati că frumosul este 
o desfătare avantajoasă?" Eu unul aş spune că da. Dartu? 

HIPPIAS Şi eu. 

SOCRATE „Avantajosul — va continua el — este ceea ce 
produce binele; numai că, cel ce produce şi lucrul produs sînt, 


cum am văzut deja, distincte unul de altul; ne întoarcem, atunci, 
la ce părea că am lăsat în urmă? Căci nici binele nu poate fi 
frumosul, şi nici frumosul binele, de vreme ce e vorba de două 
lucruri distincte". Dacă sîntem oameni cu minte, vom spune, 
Hippias, că are întru totul dreptate; căci e-un păcat să nu 
consimti celui ce spune adevărul. 

HIPPIAS De fapt, Socrate, ce crezi tu despre toate astea? Eu 
unul am mai spus-o şi o spun din nou: cuvinte ciopírtite-s toate, 
fărime de vorbire şi fir tăiat în patru. Frumos şi de preţ rămîne să 
vii cu o cuvintare frumoasă şi bine ginditá în faţa tribunalului, a 
Consiliului sau în faţa unei alte instanţe unde e de spus un 
cuvînt, şi să pleci dobindind nu o răsplată de rînd, ei pe cea mai 
aleasă: propria ta salvare, a bunurilor şi a prietenilor tăi. lată la 
ce trebuie să-ţi stea gîndul! De nu vrei să treci drept un netot, 
care se ţine doar de trăncănit şi fleacuri, fă bine, deci, şi lasă 
deoparte toate nimicurile astea. 

SOCRATE Tu, dragul meu Hippias, eşti un om fericit; tu ştii ce 
se cade să facem, şi-o faci cu prisosintá, după cite spui. Mie, 
însă, se pare că o soartă amară îmi stă împotrivă, căci rătăcesc 
fără răgaz, ros veşnic de îndoieli, iar cînd vá infátisez vouă, 
invátatilor, nedumerirea mea, nici n-apuc bine să sfirşesc, că mă 
trezesc copleşit de ocări, îmi spuneţi, aşa cum faci tu acum, că 
îmi trec vremea cu nerozii, nimicuri şi lucruri de doi bani. Dar 
cînd, încredinţat de vorba voastră, încep şi eu să spun ca voi, 
cum cá cel mai de seamă lucru e să duci la bun sfirsit în faţa 
tribunalului, sau a oricărei alte adunări, o cuvîntare cumpănită şi 
frumoasă, atunci mi-e dat s-aud cuvinte grele din partea celor 
care se găsesc în preajmă-mi, dar mai ales din partea celui care 
îmi stă împotrivă la tot pasul. lar el mi-e ruda cea mai de 
aproape şi împărţim aceeaşi casă. 

De îndată ce trec pragul şi mă aude vorbind astfel, mă 
întreabă dacă nu-i lucru de ruşine atîta cutezantá: „Cum oare ţii 
discursuri despre îndeletnicirile frumoase, cînd te-ai convins 
acum şi tu că n-ai nici o idee despre frumosul însuşi? Şi dacă nu 
ştii ce-i frumosul, cum ai să-ţi dai seama că un discurs e bine 
întocmit sau nu, ori altă ispravă deopotrivă? lar cînd arăţi atît de 
jalnic, mai are viaţa, crezi, vreun preţ?" Mi-e dat s-aud, aşa cum 
spun, cuvinte grele şi ocări, şi de la voi şi de la el. Dar poate se 
cuvine să le îndur pe toate; şi n-ar fi de mirare ca de pe urma lor 
să trag chiar un folos. lar dacă stau sá mă gîndesc la cele 


discutate cu voi doi, eu cred, Hippias, că aşa s-a şi întîmplat. 
Căci iată, pare-se că încep să ştiu ce vrea să spună vorba „sînt 
tare grele cele frumoase". 


NOTE 


Despre traducere. Dialogul Hippias Maior a cunoscut două 
traduceri în limba română: cea a lui ŞTEFAN BEZDECHI (Sibiu, 
1943) şi pe aceea a lui CONSTANTIN NOICA (în volumul Artele 
poetice in Antichitate, Bucureşti, 1970). Traducerea lui Ştefan 
Bezdechi este a filologului scrupulos care, preocupat de o cit 
mai mare conformitate a versiunii româneşti cu textul original, 
este într-o mai mică măsură atent la valoarea literară a 
transpunerii sale. Traducerea mai recentă, din 1970, în schimb, 
este atentă şi la aspectul literar. Confruntat cu acest model, care 
pune în joc marca personală a traducătorului, autorul actualei 
traduceri şi-a propus să ofere o variantă care tinde mai puţin 
către verticalitatea absolută a stilului şi mai mult către eleganța 
neutră a textului. Am preluat în cîteva rînduri soluţiile literare 
propuse de traducerea lui Constantin Noica, de neevitat, pare- 
se, pentru limba română. Alteori am ocolit însă rezolvările 
aduse, apelind la cele mai noi dezlegări aflate în literatura de 
specialitate (în special HAAG, 1973, care amendează în citeva 
locuri tradiţia, de la Schleiermacher la Pohlenz). Această 
traducere este de asemenea îndatorată celor cîţiva prieteni care 
mi-au propus, cu competenţă şi gust, modificări preluate de 
mine în textul de faţă. 

Despre titlul şi subtitlul dialogului. Hippias Maior a fost numit 
astfel prin opoziţie cu omonimul său Minor. Comentatorii şi-au 
pus întrebarea dacă atributul ,Maior" vizează întinderea 
dialogului sau superioritatea semnificației sale filosofice. Este 
foarte probabil ca designatia să nu fi avut în vedere decit un 
criteriu strict exterior, şi atunci titlul nu ar reprezenta mai mult 
decit soluţionarea facilă a problemei ridicate de catalogarea 
operei platoniciene. Nu este mai puţin adevărat că distincţia 
trimite şi la o judecată de valoare şi că aceasta poate fi făcută în 
favoarea dialogului de faţă. Că substanţa sa filosofică este mai 
bogată, şi că atit în sine cît şi pentru opera platoniciană obţinem 


mai mult de aici decît din celălalt Hippias, putem să ne dăm 
seama comparind literatura exegetică din jurul fiecărui dialog, 
iar în cazul de faţă, cele două interpretări ale lui Constantin 
Noica. Şi artistic vorbind, ne aflăm aici în faţa unei reuşite mai 
depline. Introducerea unui personaj fictiv, pe lîngă celelalte 
două, rafinat construite cu mijloace infime, sparge schema 
tradiţională a dialogului, complică convenţia artistică şi 
generează un suspense eu totul singular în interiorul scrierilor 
lui Platon. lar performanţe ca în finalul dialogului, unde se 
întretaie dramaticul, liricul şi comicul blind, nu găsim nicăieri în 
Hippias-ul mic. Să mai amintim, tot în legătură cu titlul, că a fost 
folosit drept argument în demonstrarea neautenticităţii 
dialogului. Din moment ce nicăieri în opera lui Platon, s-a spus, 
nu există un personaj care să dea numele unui dialog mai mult 
de o singură oară (Alcibiade Il este sigur fals), şi de vreme ce 
Hippias Minor este rinduit în corpusul sigur al operei 
platoniciene, rezultă că Hippias Maior e fals. 

Privitor la subtitlu — mepi tov kaAov (despre frumos) — vom 
spune doar că i s-a contestat virtutea de a traduce în mod 
adecvat intenţia intimă a autorului. Discuţia despre frumos i-a 
apărut lui MUELLER (1956, 40) drept tema aparentă a dialogului, 
în joc fiind în fond mobiluri filosofice de tip socratic. 
FRIEDLANDER (1904, II, 99) a apropiat tema lui Hippias de 
aceea a Banchetului, observind că treptele frumosului din 
Hippias Maior merg mînă în mînă cu cele pe care le desfăşoară 
în Banchetul cuvíntarea Diotimei (210 c şi urm.). Referitor la 
înrudirea lui Hippias Maior cu celălalt dialog tratind despre 
frumos — Phaidros — vezi Interpretarea lui Constantin Noica. 

Despre perioada compunerii dialogului. Comentatorii care nu 
se îndoiesc de autenticitatea lui Hippias Maior îl plasează în 
rindul dialogurilor aporetice, fără să poată preciza locul său în 
cadrul acestora. Statistica lingvistică întreprinsă de Hans von 
Arnim  (Sprachliche Forschungen zur Chronologie der 
platonischen Dialoge, Wiener Akad., 1911) îi stabileşte locul 
între Banchetul şi Phaidon. Judecind însă după structura sa, ne 
vine greu să-l desprindem de prima perioadă a carierei lui Platon 
(cf. CROISET, 1921, 3 şi FRIEDLANDER, 1964, 97). Comentatorii 
care judecă dialogul ca neplatonician sînt de acord că este 
vorba de o imitație foarte veche, care nu depăşeşte epoca lui 
Aristotel. WILAMOWITZ (1920, 329) vede în el o imitație fidelă 


compusă în cadrul Academiei, pe cînd Platon era încă în viaţă. 
POHLENZ (1913, 127) invocă însă raţiuni potrivit cărora Hp. Ma. 
ar trebui plasat într-un timp aristotelic. Cercetarea lingvistică 
viitoare rămîne să decidă dacă locul pe care el îl ocupă de fapt 
coincide cu cel pe care de drept i-l indică structura şi compoziţia 
sa. 

Despre autenticitatea dialogului. înăuntrul literaturii adunate 
în jurul operei lui Platon, dialogul Hippias Maior are o situaţie 
privilegiată: problema autenticităţii sale a stirnit cea mai lungă 
şi totodată cea mai indecisă dispută în rîndurile filologilor. 
Schleiermacher, Horneffer, Rollig, Wilamowitz, Fowler, Tarrant, 
Pohlenz, Pavlu, Gigon, Hoffmann, Gauss au pledat pentru 
scoaterea dialogului din rîndul celor pe care tradiţia le dă drept 
autentic platoniciene. Argumentele lor au fost apoi rînd pe rînd 
contestate de partizanii autenticităţii: Grube, Freymann, 
Goldschmidt, Ross, Soreth, Capelle, Friedlânder. Opiniile 
comentatorilor diverg astfel în mod spectaculos: în timp ce 
SORETH (1953, 64) vede în Hippias Maior ,,o piesă hotáritoare în 
dezvoltarea aşa-numitei teorii a ideilor", TARRANT (1928, LXV) 
consideră că sîntem în faţa unei imitații reprezentînd o ,,reductio 
ad absurdum a ontologiei din Phaidon". Această situaţie este 
poate menită să arate înseşi limitele unei metode care vrea să 
decidă asupra destinului şi valorii unei opere la nivelul detaliului 
tehnic si al amănuntului incapabil să atingă semnificaţia 
ansamblului. FRIEDLANDER (1964, Il, 97) a sesizat bine că 
discuţia trebuie să poarte dincolo de mentalitatea microscopică 
a hărniciei irelevante, către o judecată de valoare care e 
obligată să admită că „în orice caz, avem în faţă o operă vie, şi 
nici un argument nu a fost pînă astăzi îndeajuns de puternic 
pentru a ne face să o localizăm, în ciuda aparentei, într-o epocă 
a platonismului tîrziu sau a postplatonismului". Spiritul critic 
tentat sá decreteze falsul sau imitatia este constrins la o 
reatribuire a operei care revendică un alt Platon în locul celui 
refuzat. Singure, judecátile tehnice sînt lipsite în acest caz de 
forţa deciziei; ele trebuie însoţite de optica hermeneutului şi de 
gustul sigur al criticii intuitive. 

Fără să intrăm în amănuntele unei dispute, desigur 
plicticoase pentru cititorul nededat voluptátilor de tip filologic, 
ne vom rezuma la prezentarea celor trei sisteme de argumente 
folosite de comentatorii care au negat paternitatea platoniciană 


a lui Hippias Maior (apud HAAG, 1973, 1 — 3): 1. Pornindu-se de 
la corespondentele existente între Hippias Maior şi scrierile 
xenofontice sau cert-platoniciene s-a tras concluzia că autorul 
dialogului Hippias Maior s-a inspirat din scrierile amintite sau le- 
a parafrazat. Memorabilele lui Xenofon, apoi Gorgias şi 
Banchetul au fost luate drept argumente pentru demonstrarea 
unui fals (Horneffer, Rollig, Pavlu); 2. O altă cale pe care a mers 
critica autenticităţii a fost explorarea resurselor stilistice ale 
textului. WILAMOWITZ (1922, Il, 328) s-a rezumat la o critică 
impresionistă („încerc sentimentul că sursa străină este 
detectabilă si la nivelul stilului") şi la invocarea cuvîntului 
uépuepoç (290 e 4) ca unverkennbares Stigma. Alţi critici 
(TARRANT, 1928, XIII) au acuzat caracterul excesiv burlesc, 
colocvial şi parodic al textului; 3. în sfîrşit, o a treia metodă a 
plasat discuţia la nivelul conţinutului filosofic, căutînd locul pe 
care l-ar ocupa Hippias Maior în dezvoltarea teoriei ideilor. 
Deoarece structura dialogului este de tipul celor socratice 
(aporetice), apartinind primei perioade din cariera lui Platon, iar 
teoria pe care el o pune în joc trimite la dialogurile de maturitate 
şi chiar la cele tirzii, rezultă că dialogul este postplatonic, 
reprezentind o critică a teoriei ideilor expuse de Platon în 
Phaidon (TARRANT, 1928). 

Sá menţionăm de asemenea că în ultimul deceniu două 
disertatii germane dc proporţii au venit să sporească numărul 
comentatorilor care contestă autenticitatea lui Hippias Maior : H. 
J. Horn, Hippias Maior. Untersuchungen zur Echtheitsfrage des 
Dialogs, Koln, 1964 şi A. Haag, Hippias Maior. Interpretation 
eines pseudo-platonischen Dialogs, Tubingen, 1973. 

Despre personajul Hippias. Scriind două dialoguri care poartă 
numele de Hippias, Platon l-a avut în vedere pe unul dintre cei 
mai vestiți sofişti ai vremii sale. Dar cine a fost în fapt Hippias 
din Elis? Ceea ce ştim despre felul de viaţă şi personalitatea ga 
provine, din păcate, în cea mai mare parte tot din surse 
platoniciene, căci celelalte relatări (Filostrat de pildă) preiau ca 
valabil ceea ce spune Platon aici, în Hippias Minor sau în 
Protagoras. în rest, nu deţinem decit frinturi biografice 
nesemnificative, cum că era fiu al lui Diopeithes şi, după Suidas, 
elev al (necunoscutului) Hegesidamos, pe care APELT (1912, 
382) îl identifică cu Hippodamos. Altminteri, fapt care reiese tot 
din dialogurile sofiste ale lui Platon, era un contemporan mai 


tînăr al lui Protagoras şi în această ultimă treime a secolului V, 
care pare să fie timpul dialogului nostru, se afla în floarea 
vîrstei. îi putem întregi profilul spiritual referindu-ne la 
fragmentele care ne-au rămas din scrierile sale: o , culegere" 
(ovvaywyń) cu conţinut arheologic; un Tpulk6c, „o vorbire 
troiană", scriere didactică şi moralizatoare, pomenită în chiar 
dialogul nostru; un „registru al Olimpiadelor" ('OAvuntovikwv 
avaypapr)) şi o lucrare privind „denumirile popoarelor" (e9vwv 
GvouaoiaL). Mai toate, notițe mutilate, cu conţinut preponderent 
arheologic şi etimologic, adeverind bogăţia cunoştinţelor sale în 
diferite domenii. în epocă, reprezenta tipul clasic al 
polihistorului, al eruditului, consumind şi redistribuind informaţie 
cu zelul mediocritátii excepţional înzestrate. 

Nu trebuie să ni-l imaginăm însă ca pe un studios de cabinet. 
Didacticul pe care îl întrupa Hippias şi ceilalţi sofişti nu avea încă 
morgă academică. Erau cu toţii profesori rătăcitori care păstrau 
încă ceva din aerul spectacular al rapsodului de altădată (cf. 
Aelian, Var. hist., XII, 32). îmbrăcaţi în haine de purpură, apăreau 
în chip de performeri ai intelectului în marile centre culturale ale 
Greciei şi afişau un comportament nu lipsit de un anume simţ al 
exhibării (cf. Hp. Mi., 363 c—d). 

Aerul festiv pe care îl avea personalitatea sofistului-profesor 
contravenea însă faptului că în fond el nu purta şi nu aducea cu 
sine nici o mare idee şi nici o doctrină nouă, ci, pur şi simplu, 
cunoştinţe, adică un fond cultural impersonal. Sofiştii de specia 
lui Hippias au astfel meritul de a fi executat primele sinteze 
culturale mai vaste, provocind o mutație în conştiinţa didactică 
a vremii. Să amintim că ciclul pedagogic obişnuit era format la 
acea vreme din scris, citit, socotit la care se adăugau ore de 
educaţie muzicală şi fizică. Or, viaţa politică, mereu mai 
complicată a cetăţii eline, cerea minţi rafinate cultural şi 
exersate în ştiinţele etice, politice şi retorice. Acestor imperative 
moderne le răspunde apariţia sofistului-profesor (cf. GOMPERZ, 
1922, 342 şi urm.). Paideia tinárului se completează acum cu 
elemente de ştiinţă pozitivă, de hermeneutică literară, de 
metafizică, dar mai ales cu introduceri care se vor temeinice în 
ştiinţele morale şi în arta guvernării. în fond, totul se poate 
învăţa, politica şi virtutea, ca şi astronomia sau gramatica — 
iată iluzia pe care o aducea cu sine sofistul peregrin. 

Dar atunci înseamnă că ştiind, poţi deveni puternic. De 


partea publicului, gîndul acesta duce la o justificare pragmatică 
a învăţămîntului; de partea sofistului, la comercializarea gîndirii. 
Căci dacă gindirea poate duce la ceva, la altceva decit la sine, 
înseamnă că ea şi produce. Pentru că a ieşit din propria-i sferă, 
pentru că din originală a devenit profesorală, adică impersonală, 
ea capătă o valoare de schimb şi poate fi, ca atare, cumpărată şi 
vîndută. lar Hippias este un mare negustor şi obştea toată îl 
admiră văzînd la ce preţ ridicat poate vinde produsele gîndirii 
(Hp. Ma., 282 e). 

Acesta să fie motivul pentru care Platon îl supune pe Hippias 
unei şarje comice, ridiculizindu-l şi caricaturizindu-l pînă într-atit, 
încît comentatori ca WILAMOWITZ (1920, |, 123) ajung să-l 
acuze pe Platon de insensibilitate faţă de semnificaţiile majore 
ale muncii de arhivar al spiritului? Era şi acesta. Să înţelegem 
însă nuanţa exactă a contestatiei lui Platon. Pentru el, nu 
comercializarea gîndirii ca atare, judecată în aspectele ei etice, 
era prilej de protest şi răfuială, ci faptul că prin sofisti gíndirea a 
ajuns la acea formă în care să poată fi comercializată. Supusă 
logicii şi sociologiei succesului, ideea se înstrăina de statutul ei 
genuin, iar filosofia de sensurile originare ale înţelepciunii. 

Dar mai era ceva; dacă exista un sens practic al filosofiei 
care trimitea la o viaţă trăită în sfera valorilor, atunci putea fi el 
trecut altora printr-o activitate didactică obişnuită, prin lecţii, 
prelegeri şi conferinţe? Făcînd astfel de promisiuni, nu ameninţa 
Hippias să transforme legătura sacră dintre maestru şi discipol 
în acea relaţie prozaică şi exterioară a profesorului cu elevul? în 
locul unui învăţămînt patronat de numele şi gîndul unui 
maestru, apărea ştiinţa de a transforma cultura în cunoştinţe, 
iar pe acestea în materie şcolară. Lezat mai întîi în intimitatea 
demersurilor sale originale, spiritul se vedea lipsit acum de 
ambianța necesară propriei sale creşteri. 

Dar pînă la urmă, Hippias nu era decit un inocent colecţionar 
de cunoştinţe venit în cultură cu ticuri filatelice şi cu optimismul 
gnoseologic propriu tuturor mediocritátilor culte. Platon nu-l ia în 
serios decit în introducerea dialogului. Personajul se estompează 
pe parcurs, devenind simplu figurant sau spectator obtuz la o 
dezbatere mai adíncã: aceea dintre Socrate şi dublul său. 

Despre personajul tic (dublul lui Socrate). Introducerea în 
dialog a personajului fără nume, a acelui „,cineva" (TLC) este o 
invenţie unică în literatura lui Platon. Stráduinta de a i se găsi 


identitatea nu trebuie înţeleasă ca simplă soluţie tehnică la un 
mister plin de farmec şi cu efect literar cert. Personajul acesta 
care stăruie în anonimat are o valoare decisivă în dezbaterea pe 
care Platon o angajează aici cu sine. Acest straniu partener de 
discuţie este reprezentantul unui etos care, confruntat cu cel 
exprimat de Socrate, ne lasă sá desluşim cîte ceva din spiritul 
însuşi al platonismului. Comentatorii au simţit acest lucru şi au 
încercat explicaţii care uneori depăşesc conjecturile prozaice şi 
simplele consideraţii de ordin stilistic. Astfel PAVLU (1941) a 
văzut în figura necunoscutului ipostaza Logos-ului care, 
atingindu-si limita, intră într-un paradoxal delir şi se răstoarnă în 
opusul său; de ce nu am surprinde aici ce este trist pînă la urmă 
în forţa intelectului inflexibil? Dimpotrivă, APELT (1912) 
descifrează sub masca Anonimului conştiinţa bună a lui Socrate, 
dornică să atragă atenţia asupra pericolului care pîndeşte 
destinul învăţăturii socratice lansate pe panta gratuitátilor 
spectaculoase din Hippias Minor. în sfîrşit, LEISEGANG (1950) 
vede în personajul tic artificiul de instituire al dialogului Platon 
— Socrate, şi astfel, sub forma acestei dezbateri dintre maestru 
şi discipol, geneza secretă a unei dezbinări intime. Alţi 
comentatori (CAPELLE, 1956; VRIJLAND, apud HAAG, 1973, 214) 
au indicat raţiuni mai puţin pretentioase pentru existenţa 
Anonimului, văzînd în el fie modalitatea de a-l ridiculiza pe 
Hippias într-o manieră civilizată, fie prilejul, pentru Platon, de a-l 
reprezenta pe Socratele istoric cu traditionalele sale maniere 
grosolane. 

Adevărul este că existenţa  necunoscutului răspunde 
deopotrivă unor imperative de ordin artistic-literar şi unui tílc 
filosofic mai adînc. 

In primul rînd compoziţia dialogului se complică prin 
introducerea unei convenţii pe care o aduce cu sine invocarea 
curentă a lui Tic. Hippias, şi odată cu el cititorul, trebuie să 
accepte că Socrate are nu memoria răspunsurilor personajului 
fictiv, ci posibilitatea deducerii lor din deținerea naturii logicii 
sale şi a felului său general de a fi. Căci în fapt, aceste întrebări 
şi răspunsuri nu au fost niciodată date şi nu sînt reale decit în 
spaţiul postulat de dialog al posibilului. Convenţia constă astfel 
în supunerea lui Hippias şi a cititorului la sistemul lui Socrate 
care converteşte cunoaşterea de principiu a firii celuilalt în 
desfăşurarea  anticipativă a unor răspunsuri şi întrebări 


amănunțite. Dialogul are mai degrabă preexistentá decit 
existenţă, trăgîndu-şi substanţa din deținerea codului de reacţii 
logico-afective a necunoscutului. „Căci mă iau după firea lui 
(ÉxKtTOU Tpóriov) şi ştiu prea bine ce va spune", afirmă Socrate 
(288 c). De unde şi comicul rafinat; se prevăd deopotrivă gesturi 
şi cuvinte, reacţii fizice (va ride, mă va bate) şi verbale (va 
răspunde, va relua, va continua): o situaţie postulată iniţial ca 
probabilă este desfăşurată în termenii celui mai pedant realism. 
Dar de aici şi posibilitatea decodării, dată cu mult înaintea 
dezlegării finale; o asemenea intimitate cu gindul şi firea altuia 
devine într-atit de suspectă, încît obligă la o serie de reductii 
succesive la capătul cărora „altul" devine ,celálalt" în cadrul 
unei identități dedublate. 

Dar postularea acestei schizofrenii are şi altă valoare. Dublul 
lui Socrate care se ascunde sub masca necunoscutului este 
artificiul pe care îl găseşte urbanitatea pentru a-şi permite lipsa 
de urbanitate. Hippias Maior pare să fie din acest punct de 
vedere dialogul unei defulări. Oboseala adunată din tradiționala 
menajare socratică a interlocutorului se răzbună aici, fără însă 
ca politetea să fie trădată pînă la capăt. Dublul îndeplineşte 
astfel o îndoită funcţie: aparențele sînt încă salvate, dar pe de 
altă parte umilitatea insidioasă a fost lăsată deoparte şi, pentru 
o dată, Socrate spune ceea ce gîndeşte fără fente verbale şi 
civilitáti excesive. Paradoxul este astfel evident: dublul, care 
reprezintă creaţia rafinamentului comportamental şi al tacticii 
de menajare, este totodată calea de acces către brutalitatea 
verbală şi evaluarea brută a insuficientei mentale. în timp ce 
Socratele obişnuit se construieşte în jurul spiritului ironic- 
complezent (lauda care îşi creează obiectul), Socrate acesta e 
plăsmuit din reacţii afective direct proporţionale cu debilitatea 
dianoetică a interlocutorului. 

însă abia rolul pe care îl joacă în economia filosofică a 
dialogului dezvăluie semnificaţia mai adincá a personajului 
anonim. Aici nu avem decit să reluăm, ginditá de astă dată din 
perspectiva lui TLC, interpretarea propusă de Constantin Noica. 

Dacă Tic reprezintă obsesia epistemică a conştiinţei 
socratice, iar dezbaterea dialogului este între adevărul mai înalt 
al Ideii şi exactitatea meschină a conceptului pozitiv, atunci 
întrebarea pe care o stimeste prezenţa sa este: poate spiritul 
ştiinţei exacte să imbrátiseze totul, lumea obiectelor naturale şi 


pe cea spirituală a valorilor, lumea plantelor şi animalelor 
deopotrivă cu aceea a binelui, frumosului sau evlaviei? Regulile 
intelectului  inflexibil, după care se ghidează evoluția 
Anonimului, aplicate ireproşabil în sfera valorilor, nu fac decit să 
adeverească faptul că aporia există. lar dacă socratismul sau 
platonismul nu se reduc la putinátatea lui „a spune că trebuie să 
fii ştiutor cînd afirmi sau întreprinzi ceva", morala lor, ilustrată 
negativ prin figura lui Tic, ar putea fi aceasta: nu poţi intra, cu 
ticurile cunoaşterii pozitive, în lumea privilegiată a valorilor. Nu 
poţi fi profesor de virtute sau expert în frumos, aşa cum poţi fi 
mineralog, botanist sau zoolog. Ideea acestei vorbiri anatreptice 
nu este că la tot pasul trebuie să vorbeşti în cunoştinţă de 
cauză, ci că există domenii în care demersurile tradiţionale ale 
cunoaşterii nu mai funcţionează. Dacă necunoscutul încearcă să 
clatine certitudinile senine ale unui sofist ca Hippias, nu o face 
doar pentru a-l certa că vorbeşte despre lucruri pe care în fond 
nu le ştie, ci pentru a semnala prezenţa unor obiecte care nu se 
mai supun regulilor obişnuite ale cunoaşterii; obiecte care nu ni 
se livrează în maniera ştiută a ştiinţei, pe care nu le mai 
detinem printr-un metodic efort individual şi prin investiţii 
noetice sporite. 

Mai întîi mijloc de a complica compoziţia dialogului, apoi 
artificiu găsit de urbanitate pentru a se nega pe sine, dublul lui 
Socrate reprezintă în cele din urmă tehnica de a stírni 
diversiunea dramatică la nivelul Ideii. Căci Socrate este 
dramatic, aşa cum ni se înfăţişează aici, prins între eu şi propriul 
său sine; între imperativul ştiinţei şi argumentul spartanilor care 
făceau dovada cunoaşterii cu ajutorul spiritului obştei şi al 
intelectului colectiv; între teoria valorilor şi practica celor 
angajaţi în ele fără de ştiinţa lor. 

Şi totuşi, dialogul nu se termină sub semnul indeciziei. Vorba 
„sînt tare grele cele frumoase" (xaAenă ta kaàá), pusă în chip 
de concluzie, nu vrea să spună că am asistat la o simplă 
demonstraţie dialectică sfirsitá în vidul obiectului ratat. Ci doar 
că valorile, emanatii ale spiritului colectiv, neputindu-se 
comporta asemenea obiectelor fizice, trebuie restituite 
înţelepciunii unui Thales sau Bias şi gospodărite de cite o cetate 
ca Sparta. Sau mai exact, „estetica" aceasta care se degajă din 
Hippias (la fel ca şi estetica sau etica noastră) nu poate fi o 
strenge Wissenschaft, ci doar o teorie a problemelor frumosului, 


fără să fie şi una a soluţiilor lor. 

1 Această lapidară formulă de întiîmpinare cu care debutează 
dialogul deschide în fapt către o neaşteptată suită de observaţii. 
Mai întîi atributele care, în salutul lui Socrate, însoțesc numele 
lui Hippias ('Inniac ó kaAG6cG te kal 0op6q) par să aibă, aşezate 
cum sînt la începutul dialogului, valoarea unui subtitlu: căci 
despre gogia lui Hippias, şi a sofistilor în general, este vorba în 
întreaga introducere (281 a—286 c), în timp ce discuţia în jurul 
lui kaàóv va constitui tema cea mare a dialogului propriu-zis. 

Dar cum se justifică, în al doilea rînd, atributele de kaA6ţ si 
copóc ca stricte determinări ale personalităţii sofistului? Dacă 
atributul kaàóç are în vedere calitatea fizică a personajului, n- 
avem de unde şti; în schimb este sigur că el vizează ţinuta şi 
aspectul vestimentar al lui Hippias, de vreme ce, la 291 a, 
Socrate însuşi o spune explicit (,,... aşa frumos îmbrăcat şi 
incáltat cum esti ..."). Ştim apoi (cf. Diels, 86, 2), cá Hippias îi 
uimea pe grecii adunaţi la Olimpia (cf. Hp. Mi. 363 c) printr-o 
elaborată regie vestimentară. Era oricum un monden, şi gestul 
pozat şi vorba aleasă (cf. Hp. Ma., 288 d) făceau parte din codul 
unei Téxvn al cărei practicant — diplomat, retor şi profesor 
deopotrivă — evolua prin excelenţă pe scena publică, kaA6G 
trebuie introdus, de aceea, în sfera lui ornatus, iar mondenitatea 
sofistului trebuie înţeleasă în sensul unui imperativ de ordin 
profesional. Nuanta ironică prezentă în adresarea lui Socrate il 
vizează astfel pe Hippias nu atit ca individ, cît ca exponent al 
unei tagme profesionale. Socrate o atacă punînd în joc mai întîi 
ironia superficială care are în vedere doar ,uniforma" sofistului, 
pentru a ajunge însă în curînd la conţinutul sofisticii însăşi: 
pretenţie de a trece altora „ştiinţa" valorilor. 

Cit pliveşte atributul copóç — el funcţiona ca un adevărat 
cognomen al sofistului (vezi, de pildă, şi Prt., 337 e, 'Inniac ó 
0096) care, în cercul celor patru sofişti vestiți ai vremii, îi dădea 
lui Hippias marca proprie. L-am tradus cu ,,atotstiutor", pentru 
că aplicat lui Hippias intră în rezonanţă nu cu înţelepciunea", ci 
cu noivuaia sofistului, despre care va fi vorba mai jos, la 285 b 
— 286 a; vezi, de asemenea, Hp. Mi., 366 c- 369 a. 

Din aceeaşi formulă de întimpinare putem stabili cîte ceva si 
privitor la împrejurările în care are loc discuţia. Nu este vorba de 
o întîlnire plănuită sau provocată, ca în Protagoras de pildă; 
Socrate îl intilneste pe Hippias pe o stradă din Atena cu totul 


intimplátor. Cei doi par a fi cunoştinţe bune, astfel încît discutia 
se angajează fără intermediar, aşa cum nu se întîmplă în 
celelalte dialoguri cu interlocutori sofişti în Gorgias, contactarea 
sofistului cu Socrate este realizată de Callicles, în Protagoras de 
Hippocrates, în Hippias Minor de Eudicos. Or, aici, nici sofistul nu 
este însoţit de obişnuita suită de admiratori aureolari, nici 
Socrate de vreun prieten mai tînăr. Ambilor le lipsesc anexele 
umane obişnuite care în celelalte dialoguri joacă rolul fie de 
simplu decor uman, fie pe acela de echivalente ale coreutilor 
sau de actori secunzi cu roluri active. 

O ultimă observaţie. Deşi purtată en plein air, vom vedea că 
discuţia aduce mai degrabă cu un inteligent tete-a-tete şi taifas 
filosofic, care presupun tihna unui spaţiu închis, în felul locuinţei 
lui Callias, unde se desfăşoară dialogul Protagoras. 

2 Acelaşi tip de laudă, adusă de Socrate interlocutorului 
său în prelungirea unor relatări care trădează multumirea de 
sine a acestuia, apare şi în lon, 530 b, Hp. Mi., 363 c — 364 b, 
Euthd., 273 c — 274 b. 

3 MaAatoi exeívol sau, cum mai sînt numiţi, apxaior oi 
nepi riv copíiav (281 d 6), iar mai simplu naAotoi (283 a 7), 
apxaloi (283 a 2) sau np6Tepot (282 a 2, b 1), nu se referă, aşa 
cum susţine POHLENZ (,Gnomon", 7, 1931), la „cei şapte 
înţelepţi" doar, ci la gruparea largă a ginditorilor eleni înscrişi 
astăzi în categoria „presocraticilor". în referinţa de aici se disting 
trei specii ale acestora: 1. Pittacos şi Bias sînt numiţi ca 
reprezentanţi ai „celor şapte înţelepţi", a căror enumerare 
completă Platon o fac; în Prt., 343 a; 2. Formularea Twv Gupl Tov 
Muifotov Oaàńv trimite la Thales şi „şcoala" sa (&ușpi), deci la 
milezienii Anaximandros şi Anaximenes; 3. în sfîrşit, formularea 
ETL TWV VOTEPOv uEXpL Ava&ay6pov („şi cei care au urmat, pînă 
la Anaxagoras") îi are în vedere pe Parmenide, Xenofan, Heraclit, 
Democrit şi ceilalţi pe care Aristotel îi enumeră în Mit., I(A), 983 
b 7. Este deci limpede că Hippias, care aici trece drept 
exponentul clasic al categoriei ooqgiorot, nu se defineşte prin 
opoziţie cu „cei şapte înţelepţi" doar, ci cu întreaga tradiţie 
filosofică reprezentată de presocratici (cf. HAAG, 1973, 207). 

4 Această insidie socratică, ce aduce în prim plan apolitia 
„înaintaşilor", „a celor din vechime", intră în rezonanţă cu 
idealul mai larg Oewpntikóc fBioc, propriu tipului vechi de 
înţelept. Faţă de idealul „vieţii teoretice", sofistul marchează un 


moment de „corupţie“ în dublu sens: a) comercializarea sofiei 
vizind succesul financiar de proporţii si b) desfiinţarea 
mijlocirilor care despart gîndul de act şi faptă. Platon simte că în 
faţa sofistului este ameninţată ţinuta unei spiritualitáti clasice; 
locul filosofului traditional, al „înţeleptului" îl ia acum pedagogul 
arghirofil şi politicianul de profesie. 

5 Textual: „incapabili să atingă prin inteligenţă" 
(ppovioei). dDpóvnoiç este inteligenţa practică proprie sofistului, 
aptă să controleze întregul registru al praxei sociale în vederea 
unor avantaje materiale. Opusá ei este copia (281 c 5) 
înaintaşilor care, nicicum angajată, devine, în raport cu idealul 
sofistului, pură prostie. Această deosebire dintre ppóvnoiç si 
cogía cu privire specială la vechii filosofi o face Aristotel în Eth. 
Nic., 1141 b 2: ,... copta este cunoaştere ştiinţifică, cuprindere 
intuitivă a naturii în ordinea celor mai înalte forme ale fiinţei. 
Acesta este şi motivul pentru care Anaxagoras, Thales şi alţi 
gînditori de felul lor trec drept reprezentanţi ai înţelepciunii 
filosofice (00qo0l), nu însă ai inteligenţei practice (ppóvinoL), de 
vreme ce se observă ci ei nu înţeleg să vadă propriul 
avantaj ...". A se vedea în acest sens şi anecdota privitoare la 
Anaxagoras, pe care Socrate, cu ipocrită adeziune la afirmaţiile 
iui Hippias, o dă ca exemplu mai jos (283 a). însă distincţia 
ppóvnoiç — copia nu funcţionează de-a lungul întregului dialog: 
la 297 b, ppóvnoiç revine în acelaşi context în care la 290 e 
apăruse voqia. 

6 Personaj mitologic, al cărui nume provine de la 6or6aAAcetv 
(„a lucra artişti"). Este considerat de tradiţie ca cel mai vechi 
arhitect şi sculptor grec, patron al dedalizilor, artişti care se 
livrau ereditar sculpturii. Existenţa sa e plasată în secolul XIII 
î.e.n. la Atena (cf. Falkener, Daedalus or the Causes and 
Principles of the Excelence of Greek Sculpture, London, 1860). 
Se spunea despre Dedal că făcea statui insufletite, fiind capabil 
să redea privirea şi mişcarea braţelor şi a picioarelor. în 
Euthphr., Il c, Platon compară de aceea afirmaţiile care nu acced 
la fermitatea conceptului cu mobilitatea statuilor dedalice. 
Judecate din perspectiva istoriei artei, performanţele atribuite lui 
Dedal apar drept simple fantezii; secolul VI î.e.n. nu depăşise 
încă frontalitatea rigidă şi monolitismul xoanei. Aici, în Hp. Ma., 
vorba lui Socrate, care face aluzie la evoluţia limbajului plastic 
de la epoca primitivă la cea clasică, poate fi înţeleasă tocmai în 


acest sens. Era firesc ca secolul V, care cucerise pe linia 
mimesis-ului aparenţa de viaţă şi mişcare, să-l judece pe Dedal 
ca rudimentar şi legat de o epocă tatonantă. Progresul la care se 
referă Socrate are pesemne în vedere tocmai capacitatea dc 
redare a dinamicii corporale prin găsirea traseului serpentinat al 
contrapposto-ului. Statuia este acum capabilă să sugereze 
mişcarea prin introducerea ritmului compensator al membrelor 
şi balansarea ritmică a părţilor simetrice ale corpului: cînd un 
umăr se ridică, celălalt coboară, iar piciorul de susţinere pe care 
cade întreaga greutate a corpului are drept contra-parte un 
picior în repaus. Abia această lege de alternanță descoperită de 
greci în secolul V î.e.n. aboleşte principiul frontalitátii rigide şi 
hieratismul simplificator proprii artei arhaice. 

7 Sá observăm că Hippias este un „progresist vulgar”, 
căci pentru el cel mai recent lucru este şi cel mai bun. Modernii 
(ot vuv), adică Gorgias, Protagoras, Prodicos şi cu ei, sînt cei care 
stabilesc standardul progresului. De aceea Hippias se simte la el 
acasă în întreaga lume civilizată, în Sicilia şi Italia, ea şi la Atena 
şi Sparta (cf. MUELLER, 1956, 32). 

8 O mină valorează 182 franci-aur. Un franc-aur 
echivalînd cu 3,9 grame de aur, 20 de mine ar reprezenta 9580 
lei-aur. Dacă adăugăm şi cele 150 de mine (= 13.800 franci- 
aur), cistigate de Hippias în Sicilia, obţinem suma impresionantă 
de 81.430 lei-aur. 

9 Pare să fie un mic oraş învecinat cu Agrigentul (deci în 
Sicilia). Nu este menţionat decit de trei autori: de Pausanias (VII, 
4, 6), de Herodot (VI, 23) şi de Platon aici. Nici o mărturie din 
cele amintite nu trimite dincolo de secolul V î.e.n. şi nici un 
indiciu nu permite o identificare a aşezării sale. Majoritatea 
traducerilor redau în mod eronat forma masculină Inykos, în 
textul platonic numele apárind doar la genitiv, Ivukod, identic în 
greacă pentru masculin şi neutru. în schimb la Pausanias şi 
Herodot, unde numele apare la nominativ, avem forma neutră 
Inykon. 

10 Faptul de a trece altora virtutea (&peri napa6i6ovat) 
era principala promisiune (énáyyeAua) a sofistului şi conţinutul 
tehnei sale (cf. Prt., 316 c, 319 d şi Euthd., 273 d, 287 a). în 
fond, Hippias îl „provoacă" pe Socrate cu ideea că tinerii pot 
deveni mai buni cu ajutorul prelegerilor. Or, se ştie că acest gînd 
le era străin deopotrivă lui Socrate şi Platon. 


în Scrisoarea a Vll-a, către Dionysos din Syracuza (341 c), 
Platon afirmă explicit că personalitatea şi caracterul nu se pot 
forma prin studii academice, ci prin exemplul inspirat şi 
prietenia nobilă dintre profesor 

si elev. 

11 în Sicilia, unde moravurile erau libere, în contrast cu 
austeritatea spartană. 

12 Eeviki maídevolç. Sofiştii veneau în oraşe ca Eévol 
(străini) — cf. Prt., 316 c. Acea nai6evoiq pe care o ofereau ei nu 
era deci autohtonă, ci avea o factură cosmopolită, apărînd ca un 
bilanţ al întregii civilizaţii ştiinţifice a lumii vestice. Or, la Sparta, 
cetate conservatoare, „profesorul de virtute" nu putea fi 
reprezentat de subiectivitatea şlefuită a unei minţi particulare, ci 
de móALÇ doar, de spiritul obiectiv al obştei. Legea spartană îi 
face concurenţă lui Hippias. 

13 Pentru raportul vóuoc — qevoic şi problema valabilitátii 
legii vezi Plt., 1,339 b şi urm. şi Grg., 483 a şi urm. 

14 Pentru concepţia lui Hippias despre lege vezi Prt., 337 c-d 
şi Xen., Memorab., IV. 

15 tw &KkpifBet Aóyw. Robin observă, în nota de la traducerea 
franceză a dialogului, că Hippias distinge aici între adevărul 
teoretic şi cel practic, între adevărul ştiinţei şi cel al „lumii”. 

16 Socrate va numi pe rînd cele patru discipline (rExvar) 
care formau miezul polymathiei lui Hippias: astronomia, 
geometria, calculul şi muzica. Numele lui Hippias este legat de 
acestea şi în Prt., 318 e. Vezi de asemenea pentru ipostaza de 
noàvuaðńç a lui Hippias şi Hp. Mi., 366 c — 369 a. 


17 TÁ ÁOTPA KAL TÁ oÚpávia náðn; compară cu lon, 531 c 
si Phd., 96 b. 
18 Muzica, în sensul mai restrins în care apare şi în Hp. 


Mi., 368 d, este circumscrisă la nepi pvBuwv kart apuoviwv şi 
implică şi acea latură a gramaticii indicată prin formula mepí 
ypauuátwv vváucwç Koi cuhhaBwv pe care Gomperz 
(Sophistik und Rhetorik, Leipzig, 1912, p. 71) o traduce Lautwert 
der Buchstaben und von der Quantitat der Silben. 

19 Dacă Socrate îi are în vedere nu pe cei nouă arhonti, 
ci doar pe acela care dădea anului numele său (eponym), 
aceasta ar reprezenta, dacă situăm discuţia în ultima decadă a 
secolului V î.e.n., o listă de 180 de nume. 

20 nepi emtndevuátwv Kaiwv. De la „îndeletnicirile 


frumoase" — prilejul concret — se va naşte discutia despre 
frumosul însuşi. Finalul dialogului rotunjeşte discuţia revenind la 
acest moment: poţi vorbi despre îndeletnicirile frumoase fără să 
ştii ce-i frumosul însuşi? Cu replica imediat următoare, a lui 
Socrate, mersul dialogului este limpede indicat: de la calităţi la 
esenţa lor, de la 6nota kaAG Kat aroxpá la Ti eorTiv. 

21 Aici Hippias apare ín ipostaza de orator perfect, nu de 
noAvuadrc. Pentru acest troikos al lui Hippias vezi O. Gigon, 
Sokrates, Bern, 1947, p. 267. Este vorba de o cuvintare 
didactică cu finalitáti moralizatoare, în care vesmintul mitologic 
vine sá „îndulcească" lecţia propriu-zisă; Neoptolem ţine aici 
locul tînărului cursant, în timp ce Hippias îşi pune propria 
înţelepciune în gura lui Nestor, înțeleptul en titre al grecilor 
veniţi la Troia. Nu este singurul loc din dialogurile lui Platon unde 
sofistul este pus într-o ironică relaţie glorioasă cu prototipurile 
înţelepciunii mitologice. în Phdr., 261 b, de pildă, retorica lui 
Gorgias, Thrasymachos şi a lui Theodoros este asociată cu 
aceea a lui Odiseu şi Nestor. 

22 Nu există în întreaga literatură greacă altă menționare 
a acestui personaj. Din textul lui Platon, Pheidostratos apare a fi 
un gramatic mediocru care deschisese o şcoală la Atena. 


23 Pesemne gazda iui Hippias; este cel de-al treilea 
personaj ai dialogului Hippias Minor. Necunoscut din altă parte. 

24 áv 0cóç é0éAn. Formula revine în lon, 530 b şi Ale. 1, 
135 d. 

25 Scena este tipic platoniciană; ea îşi găseşte 


echivalentul în alte dialoguri unde Socrate le cere sofiştilor 
deprinşi cu discursuri întinse (érmide(Eeic) să accepte, pentru a 
nu lungi vorba, procedeul ávtiAaupBáveoTtal: discutia decurge 
sub forma unor întrebări şi răspunsuri a căror succesiune o 
dirijează Socrate. Vezi Hp. Mi., 364 c-d, Grg., 448 e, 461 d, Prt., 
329 b. Acceptată, regula discuţiei este însă în cele din urmă 
criticată de interlocutorul hărțuit şi încurcat la tot pasul (vezi 
mai jos 301 b). 

26 Această întrebare, vizind esenţa lucrului în discuţie, şi 
care constituie ápxú-ul cercetării, face parte din eoc-ul 
socratic, fiind ca atare curentă în mai toate dialogurile aporetice. 
în Phd100 b Socrate explică pe larg acest procedeu, demontind 
mecanismul metodei sale filosofice. 

27 Propozitii de acest tip sînt curente la Platon si 


Xenofon. De pilda în Memorab., IV, 6: oi ooqoi emoTriun copol 
etow; în Prt., 332 b: cwppocóvn cwppovoboLv. 

28 Cu aceasta, Hippias îi dă lui Socrate ipoteza hotáritoare 
(0n60eo.q) pe care se sprijină întreaga filosofie socratică: binele 
în sine, frumosul în sine există. HAAG (1973, 43) consideră ca 
neîndoielnic faptul că începutul discuţiei despre frumos trebuie 
raportat la Phd., 100 b. Prezentindu-si metoda, Socrate spune 
aici: „Căci vreau să-ţi arăt care este felul dc cauză (et6oc TNG 
QiTLAG) cu care m-am străduit mereu .. . ; încep chiar cu 
principiile (ápxoual am' ekeivwv), presupunind (VnoO£uevoc) cá 
există frumosul în el însuşi, binele, mărimea şi toate celelalte. 
Dacă-mi acorzi şi recunoşti existenţa acestora, sper ca prin ele 
să-ţi dovedesc ce este cauza şi să-ţi dezvălui că sufletul e 
nemuritor". Revelatoare pentru aceste pasaje este analiza 
comparată a lui HAAG (1973, 43): „De la aceleaşi ápxń si 
únóðzotç porneşte şi discutia despre frumos din Hippias Maior. 
Aici însă deosebirea constă în faptul că Socrate ia această 
Un68eoq ca subinteleasá; cu întrebarea sugestivă de la 287 c 7, 
el pune în gura lui Hippias răspunsul dorit. în Phaidon, ipoteza 
că frumosul există este avansată în adevăratul sens platonician 
de Un68eoic; pornind de la ea, fără s-o cerceteze în continuare, 
Socrate arată care este cauza frumosului însuşi, propriu 
lucrurilor frumoase, demonstrind nemurirea sufletului, în Hippias 
Maior, dimpotrivă, acest frumos în sine, a cărui fiinţă Socrate o 
caută cu îndirjire, nu este cercetat ca temei al unui demers 
ulterior, ci dimpotrivă, este el însuşi obiectul cercetării vizind 
definiţia. Apxń-ul discuţiei despre frumos rezidă, ce-i drept, şi în 
Hippias Maior in concesia că frumosul însuşi există; totuşi ápxn- 
ul nu este luat aici în sensul unei úmódEoiç platoniciene, ca în 
Phaidon, ci în sensul că Socrate începe discuţia cu el." 

29 Schleiermacher, în prefața la traducerea germană a lui 
Hp. Ma. (Platons Werke, Il, 3, zweite Auflage, Berlin, 1826), 
acuză neautenticitatea dialogului, spunînd că doar un imitator 
stingaci putea face din Hippias un ignorant incapabil să distingá 
conceptul de cazul particular. Faptul poate părea verosimil în 
cazul unui soldat ca Lahes (cf. La., 190 e) sau în cel al unui 
divinator ca Euthyphron (cf. Euthphr., 11 c) dar nu şi în acela al 
sofistului rafinat. însă Schleiermacher face abstracţie aici de 
libertatea artistică a autorului care, în contextul comicului 
burlesc, îşi poate permite să ridiculizeze şi caricaturizeze 


personajele după voie. Pe de altă parte, MUELLER (1956, 34) 
susţine că este absolut firesc pentru o minte de tip factual cum 
e aceea a lui Hippias, nu neapărat filosof de concept, ci mai mult 
retor şi diplomat, tip „practic“ deci, să nu separe esentialul de 
empiric. A 

30 TPOG éuavtóv GvaAafBeiv. HAAG (1973, 217) 
corectează traducerea lui Schleiermacher, Apelt şi Tarrant („a 
lua în seama sa"), propunínd-o pe aceasta şi aducind ca 
argument contextul identic din Ti,, 26 a. 

31 Textual: „dulce" (yAvkÓc). WILAMOWITZ (1920, II, 414) 
observă că adresarea aceasta nu este obişnuită la Platon, 
îndeobşte apărînd calificativul H00ç (plăcut, incintátor). 

32 Socrate are aici în vedere o vorbă reprodusă de Teocrit în 
scholionul XIV, 48 în care se spune că cele mai frumoase lucruri 
pe pămînt sînt iepele din Tracia şi femeile din Sparta. 

33 paúÃa ovóuata. A se vedea şi Banchetul, 221 d — e 
unde înfăţişarea şi vorbirile lui Socrate sînt asemuite cu cele ale 
unor „sileni şi satiri": „Vorbele şi frazele lui sînt pe dinafară ca 
pielea unui satir obraznic. Nu vorbeşte decit despre catiri, 
fierari, cizmari, tăbăcari ..." 

34 Cf. Diels, fr. 82, 83. 

35 Parte din comentatori s-au grăbit să traducă apariţia 
cuvîntului e(doç (formă, idee) drept o dovadă a faptului că 
Hippias Maior presupune deja ca elaborată teoria platoniciană a 
ideilor şi au folosit această interpretare drept argument 
împotriva autenticităţii dialogului. Astfel SHOREY (1933, 95): „Se 
poate deja susţine că ideile şi termenii comuni lui Hippias şi 
altor dialoguri sînt prea strîns legaţi de teoria ideilor pentru un 
dialog minor". La fel, MOREAU (1941, 26) vede în „.referirea la 
teoria ideilor într-o compoziţie de gen socratic", în timp ce 
„gradul de maturare a teoriei ideilor nu este atins decit în cărţile 
centrale ale Republicii", un argument fundamental împotriva 
autenticităţii dialogului (apud HAAG, 1973, 202). Sînt esenţiale 
pentru elucidarea acestui caz observaţiile lui A. Croiset şi P. 
Friedlander. Astfel CROISET (1921, Il, 5): „Această idee generală 
(a frumosului) este înţeleasă într-o manieră pur socratică, ca un 
mod dc concepere spiritual şi nu ca o entitate superioară 
conform adevăratei doctrine platoniciene: teoria ideilor nu e aici 
cu nimic implicată." lar FRIEDLANDER (1964, Il, 100): „Tot atit de 
puţin ca şi în Euthyphron se pune aici problema, în cazul în care 


am dori să distingem «filosofia conceptului» de «teoria ideilor», 
că Platon «încă» o are aici în vedere pe prima şi «încă nu» a 
avansat către cealaltă". 

36 npooyévntal; la 287 c 1 frumosul fusese caracterizat 
ca o fiinţă existentă în sine (ov), care făcea ca zeii, oamenii, caii, 
lirele şi oalele (a se observa ierarhia urmărită în sînul realului) să 
fie frumoase. Acum, frumosul capătă o nouă determinare, este 
forma, e(doc, care prin adăugire (npooyiyveo8ou) face ca 
lucrurile să devină frumoase. Acesta este un sens curent pe care 
Platon i-l dă lui npovyiyveoou; vezi în acest sens Republica, 346 
d 7 (ev uo06c mpooyiyuntau; Scris. VI, 322 d 2 (xpucob 
mpooyevouévov). Pentru întreaga problemă cf, FRIEDLANDER 
(1964, II, 292) şi HAAG (1973, 48-9). 

37 Cu această nouă definiţie, discuţia face un pas înainte 
pe linia generalizării; căci aurul are ceva din nedeterminarea 
caracteristică materiei din fizica ionienilor, el vizează aceeaşi 
generalitate a materiei ea şi apa, focul sau aerul. 

38 Socrate îi va întoarce lui Hippias replica, aproape în 
aceleaşi cuvinte, către sfîrşitul dialogului (cf. 304 a 3). 

39 Este vorba de faimoasa sculptură fidiacă, Atena 
Parthenos, sculptata pentru interiorul Parthenonului. 

40 FRIEDLANDER (1964, Il, 299) corectează aici 
observaţia lui Pohlenz, cum că echivalarea kaA6v — npenov ar fi 
singulară în scrierile timpurii ale lui Platon, invocindu-l pe 
Alcibiade, 135 b 13. Vezi şi Aristotel, Topica, 102 a 6 şi 135 a 13. 

41 Mépuepoç: acesta este cuvintul pe care WILAMOWITZ 
(1920, Il, 328) îl numeşte ein unverkennbares Stigma, 
suspectindu-l ca venit dintr-o zonă stilistică ulterioară epocii lui 
Platon şi invocîndu-l ca argument pentru neautenticitatea 
dialogului. 

42 A se observa trecerea de la adjectivul substantivizat, 
TÓ KaAG6v aVTO (frumosul în sine), folosit cîteva rînduri mai sus 
(292 c), la substantivul propriu-zis: KáAÃoç 61 eori (frumuseţea 
în sine). în interpretarea lui Constantin Noica, această 
modificare gramaticală, care trădează o nesiguranţă în termenii 
dezbaterii, reflectă însăşi nesiguranța existentă în dezbatere: 
balansul între frumuseţea însăşi, aceea a spiritului obiectiv, pe 
care o deţin toţi fără să o poată defini nici unul, şi frumosul 
însuşi, obiect al unei cercetări sistematice pozitive (emtotÁun), 
întreprinse de spiritul subiectiv pe cont propriu. 


43 Fapt imposibil, dat fiind că Ahile era născut dintr-o 
zeiţă, deci dintr-o fiinţă fără de sfirsit. 


44 Primii trei sînt fiii lui Zeus; însă Pelops este fiul lui 
Tantal, simplu muritor. 
45 QÚTÓ TOUTÓ TÓ mpérov; cf. nota 40. 


46 Cu această întrebare, Socrate atinge punctul central al 
unei doctrine artificialiste şi relativiste puse în joc de sofistica 
protagoreică. Dar reducind existenţa la aparenţă, sofiştii nu 
negau realul, ci îl confundau doar cu propria lui aparenţă. Ceea 
ce nu apare nu există — apoftegma ontologiei sofistice — nu 
trebuie de aceea înţeleasă ca o tentativă de a rápi aparentelor 
realitatea, ci pur şi simplu de a o afirma pe aceasta fără ezitări, 
purificind aparenta reală de acele fantome filosofice sau 
religioase care iau numele de idee, formă sau fiinţă în sine. Cu 
această doctrină sănătoasă a bunului-simt, sofiştii lichidau dc 
fapt ruptura introdusă în filosofie de ionieni prin postularea unui 
raport eminamente metafizic între unu şi multiplu, singular şi 
plural, esenţă şi fenomen; pe de altă parte, ei expediau din 
filosofie şi orice formă de inokeiuevov, de subzistență în sine, 
care ar dirija din ascuns lumea palidă a existenţei fenomenale. 
Discutia de aici, aşa cum este condusă de Socrate, are de aceea 
caracterul unei polemici între platonismul care desprinde 
realitatea de modurile ei palpabile de manifestare, şi sofiştii care 
o reduc la o fizică a percepţiei suficientă sieşi (edificări 
suplimentare la Clement Rosset, L'anti-nature, Paris, P.U.F., 
1973, p. 148 şi urm.). 

47 Definiţia potrivit căreia frumosul este desfătarea 
legată de văz şi de auz nu poate mulţumi formal. Aristotel o 
foloseşte în Topica (VI, 146 a 21) drept exemplu de definiţie 
imperfectă. Faptul că Aristotel nu foloseşte prilejul pentru a-l cita 
pe Hippias Maior a fost invocat de Pohlenz şi Tarrant ca 
argument în demonstrarea  neautenticităţii dialogului. 
FRIEDLANDER (1964, II, 205) observă însă că Aristotel citează 
rareori dialogurile platoniciene, care în epocă reprezentau un 
bun comun, sustrágindu-se  habitudinilor noastre curente 
privitoare la regulile aparatului critic. 

48 Socrate dezvăluie aici pe o cale ocolită identitatea 
misteriosului personaj, numindu-se pe sine, căci Sophroniscos 
este chiar numele tatălui său. POHLENZ (1913, 124) propune de 
aceea traducerea directă „el este fiul tatălui meu". Faptul cá 


Hippias nu reacţionează la dezvăluirea identităţii lui rc, pînă 
atunci intens solicitată (288 d şi 290 e), le-a apărut partizanilor 
neautenticitátii dialogului ca încă o stingácie de care Platon nu 
ar fi fost capabil. 

49 Care sînt de fapt coordonatele  sexologiei 
platoniciene? Este firesc ca la Platon semnificaţiile eros-ului să 
nu se consume în imediatetea actului. Severitatea cu care-l 
judecă Platon nu trebuie totuşi înţeleasă drept preludiu la o 
morală ascetică a creştinismului, deşi alegoria calului vicios din 
Phaidros poate prilejui asociaţii valabile cu teoria naturii umane 
căzute şi a păcatului originar. La Platon, teoria eros-ului 
sublimat, căci acesta este eros-ul platonician, trebuie explicată 
dinăuntrul filosofiei ideii şi a apetitului pentru rationalism. 
Comportamentul sexual este urit numai atita vreme cit rămîne 
circumscris la zona iraţională a spasmului necontrolat; cartea a 
X-a a Republicii pune de aceea în ecuaţie hohotul risului, pe cel 
al plinsului şi orgasmul. lar dintre toate, tocmai acesta din urmă, 
ca fiind cel mai puţin controlat şi raţional, este cel mai urit (cf. 
WARRY, 1962, 29). Dar urit nu este decit eros-ul acesta, lipsit de 
deschidere, care se hrăneşte doar din propria-i intimitate şi pe 
care pasajul din Hippias Maior îl defineşte ca generind ruşine şi 
avînd nevoie de taină. Altminteri, ca introducere necesară la 
ontologia nemuririi, eros-ul participă la sfera Frumosului şi a 
Binelui. Pe de o parte, conţinutul evanescent al actului; pe de 
alta, eternitatea obţinută ca recurenţă somatică şi perenitate a 
operei. lată de ce iubirea heterosexă şi homosexualitatea 
carnală sînt vicioase considerate în frugalitatea lor, dar sfinte în 
imaginea lor sublimată. 

50 ú náðoç nú ovoilav. A se observa modul confuz în care 
foloseşte Hippias aceşti termeni, ca şi cum între ei n-ar exista 
nici o deosebire. FRIEDLANDER (1964, II, 299) face remarca: 
Hippias îi întrebuinţează ca şi cum i-ar fi prins de undeva. 
Dimpotrivă, Socrate distinge clar între cele două concepte: 
ovoia este esenţa, ,miezul" Frumosului (302 c 5), iar n&oc-ul 
este das Schonsein (302 e 6). 

51 Pentru dificultăţile legate de interpretarea acestui 
fragment, vezi STRYCKER (1937 şi 1941). 


